Ko prekrši zakon, ostaje bez tri četvrtine nelegalne imovine - Glas Srpske\nKo prekrši zakon, ostaje bez tri četvrtine nelegalne imovine\nDarko Momić 16.02.2021 07:56\nBANjALUKA - Poreska uprava Republike Srpske (PURS) imaće zadatak da utvrdi da li se vrijednost imovine nekog fizičkog lica nesrazmjerno uvećala u odnosu na prijavljene prihode, dok će to lice biti dužno da dokaže da je imovinu uvećalo na zakonit način, a ukoliko to ne uradi, ostaće bez tri četvrtine te imovine.\nOvo propisuje radna verzija Zakona o ispitivanju porijekla imovine i posebnom porezu Republike Srpske, čije upućivanje u parlamentarnu proceduru je prije dva dana najavio lider SNSD-a Milorad Dodik.\nPrema radnoj verziji, u čijem posjedu je “Glas Srpske”, propisano je da će u okviru Poreske uprave RS biti formirana posebna organizaciona jedinica zadužena za vođenje postupka utvrđivanja imovine i posebnog poreza (Jedinica PURS-a). Osim toga, zakon predviđa da se postupak utvrđivanja imovine i posebnog poreza pokreće po službenoj dužnosti i sastoji od dvije faze: prethodnog postupka i postupka kontrole i utvrđivanja poreske osnovice.\n- Pri utvrđivanju vrijednosti imovine uzima se u obzir cjelokupna imovina fizičkog lica, a naročito nepokretne stvari, finansijski instrumenti, udjeli u pravnom licu, oprema za obavljanje samostalne djelatnosti, motorna vozila, plovni objekti i vazduhoplovi, štedni ulozi i gotov novac i druga imovinska prava - precizirano je u radnoj verziji zakona.\nKada je riječ o prethodnom postupku, on se sprovodi u skladu sa godišnjim smjernicama koje donosi direktor PURS-a na osnovu analize rizika i te smjernice nisu javno dostupne, a može se pokrenuti i na osnovu prijave drugog organa ili po inicijativi fizičkog ili pravnog lica.\n- U prethodnom postupku Jedinica PURS-a utvrđuje uvećanje imovine i upoređuje sa prijavljenim prihodima u određenom periodu. Postupak kontrole pokreće se na način propisan zakonom koji uređuje poreski postupak, ako se u prethodnom postupku učini vjerovatnim da u najviše tri uzastopne kalendarske godine u kojima fizičko lice ima uvećanje imovine, postoji razlika između uvećanja imovine i prijavljenih prihoda fizičkog lica, koja je veća od 300.000 maraka - navedeno je u radnoj verziji.\nPo okončanju postupka kontrole, navodi se dalje, Jedinica PURS-a donosi rješenje o utvrđivanju posebnog poreza, ako utvrdi postojanje nezakonito stečene imovine.\n- Osnovica posebnog poreza utvrđuje se u vrijednosti nezakonito stečene imovine, koju čini zbir vrijednosti utvrđene nezakonito stečene imovine za svaku kalendarsku godinu koja je bila predmet kontrole. Jedinica PURS-a utvrđuje poseban porez za cijeli period kontrole, primjenom stope posebnog poreza od 75 odsto na poresku osnovicu utvrđenu ovim zakonom, odnosno tri četvrtine vrijednosti utvrđene nezakonito stečene imovine - predviđa radna verzija Zakona o ispitivanju porijekla imovine i posebnom porezu Republike Srpske.\nJedinica PURS-a imaće pravo pribavljanja podataka iz svih vrsta evidencija o nepokretnim i pokretnim stvarima, privrednim subjektima, finansijskim instrumentima, štednim ulozima i računima kod poslovnih banaka, kao i drugih evidencija iz kojih se može utvrditi imovina fizičkog lica, računajući poslovne knjige i dokumentaciju privrednih društava i drugih lica.\nInteresantno je i da zakon stupa na snagu osam dana od dana objavljivanja u “Službenom glasniku RS”, a da će se početi primjenjivati po isteku jedne godine od stupanja na snagu. Ukoliko zakon u formi nacrta bude usvojen na martovskoj sjednici Narodne skupštine RS, nakon čega treba da ide u javnu raspravu, to u najboljem slučaju znači da bi u formi prijedloga mogao pred poslanike za tri do šest mjeseci, što znači da bi na snagu stupio najranije u julu naredne godine.\nPrema radnoj verziji zakona, na čelu Jedinice PURS-a koja će biti zadužena za utvrđivanje porijekla imovine praktično biće srpski Eliot Nes.\n- Rukovodilac Jedinice PURS-a može biti lice koje ima najmanje deset godina radnog iskustva na poslovima iz oblasti poreskog postupka. Rukovodioca jedinice postavlja Vlada RS na pet godina, na prijedlog direktora PURS-a uz saglasnost ministra finansija RS - navedeno je u radnoj verziji.\nKantonalna policija obezbjeđivala kretanje patrijarha u Sarajevu\n17. 10. 2021 15:11\nTegeltija: Postoje dejtonske garancije, imunitet i nepovredivost funkcije srpskog člana Predsjedništva\n17. 10. 2021 14:42\nFBiH: Pozitivne 102 osobe, preminule četiri\n17. 10. 2021 14:14\n17. 10. 2021 13:18\nPatrijarh i episkopi prošetali centrom grada do Stare crkve\n17. 10. 2021 13:10\nU Sarajevu viđeni plakati “I ti si potreban za odbranu BiH”\n17. 10. 2021 12:48\nAnđelković: Dodik jedini koji neskriveno štiti srpske interese\n17. 10. 2021 12:34\nPatrijarh Porfirije: Vjera bez djela je mrtva\n17. 10. 2021 10:52\nArlov: Zahvalnost Viškoviću na donaciji za rekonstrukciju glinske kosturnice\n17. 10. 2021 09:49\nHrvatski svjetski kongres traži hitno povlačenje konzula Admira Atovića\n16. 10. 2021 21:19\nMilan Zečević predsjedik Opštinskog odbora SNSD-a Brod\n16. 10. 2021 21:08\nMitropolit Hrizostom: Posjeta patrijarha Sarajevu - poruka mira i dobre volje među ljudima\n16. 10. 2021 19:32\nDodik: Sukob nije opcija za Republiku Srpsku\n16. 10. 2021 18:42\nPatrijarh Porfirije: Srbi su u Sarajevu najmanje od 14. vijeka, različitosti treba da spajaju\n16. 10. 2021 18:21\nKaran: Udar na srpskog člana Predsjedništva je udar na srpski narod\n16. 10. 2021 18:15


Vesti online / Vesti / Svet / Tramp ukida prava transrodnim učenicima?\nTramp ukida prava transrodnim učenicima?\nOčekuje se da će administracija američkog predsednika Donalda Trampa poništiti postojeće smernice za državne škole kojima se štite prava transrodnih učenika,prenosi Rojters pozivajući se na nacrt dokumenta u koji je imao uvid.\nPosle izbora promenio stav o transrodnim osobama: Donald Tramp\nNacrtom se poništava inicijativa bivšeg predsednika Baraka Obame u vezi sa pravima transrodnih učenika, a kojom je državnim školama naloženo da omoguće tim učenicima da koriste toalete u skladu sa svojim rodnim identitetom.\nNacrt, koji je podložan izmenama, mogao bi biti objavljen, navode grupe za zaštitu prava transrodnih osoba koje su bile u kontatku sa zvaničnicima Trampove administracije.\nU dokumentu se navodi da je cilj povlačenje smernice izdate 13. maja 2016, kojom se preti ukidanjem federalnog finansiranja ako škole primoraju transrodne učenika da koriste toalete u skladu sa polom koji im je određen na rođenju, protiv njihove volje.\n* Tramp optužio demokrate za lažne vesti o Rusiji\n* Raste rusofobija u Americi: Šta Flinova ostavka znači za Trampa?\n* "Seča" u Beloj kući: Ko to radi sa Rusima iza Trampovih leđa? I ko je kriv za propast?\nTramp je tokom predizorne kampanje najpre rekao da bi transrodnim osobama trebalo omogućiti da koriste toalete koje one budu smatrale odgovarajućim, ali je promenio stav nakon što se našao na udaru kritika republikanaca, rekavši da bi to trebalo da bude pitanje o kojem države odlučuju.\nU utorak je taj stav ponovio i portparol Bele kuće Šon Spajser, podseća britanska agencija.\nSVET Ona bi mogla da bude prva predsednica u istoriji SAD?\nSVET "Situacija u Beloj kući kao uoči državnog udara"


Predstavnici Fonda ”Evropski poslovi” AP Vojvodine, Zoran Pavić i Senka Bengin, zajedno sa predstavnicima Razvojne agencije Vojvodine Majom Skojić Heger i Jaroslavom Ferko, posetili su danas Opštinu Šid gde su se sreli sa Branimirkom Riđošić, šeficom Odseka za lokalni i ekonomski razvoj i njenim saradnicima.\nTokom održanog sastanka, dogovorena je sveobuhvatnija saradnja predstavnika lokalne samouprave sa Fondom, a povodom mogućnosti finansiranja putem EU fondova, i to u asistiranju oko odabira i pisanja projekata prema EU od strane zaposlenih u Fondu „Evropski poslovi“ AP Vojvodine.\nPredstavnici Opštine Šid rade na projektu EXCHANGE 5 – popis imovine, kao i na projektu obuke iz srpskog jezika, koji je namenjen migrantima. Predstavnici Opštine Šid zainteresovani su za organizovanje obuka pod nazivom „Mogućnosti finansiranja putem EU fondova“ od strane zaposlenih u Fondu kako bi, kroz ovaj vid edukacije, doprineli još većem razvoju lokalne samouprave.\nTokom sastanka razgovarano je i o mogućnosti saradnje predstavnika lokalne samouprave sa Razvojnom agencijom Vojvodine kroz korišćenje subvencija, kao i kroz izradu razvojnih dokumenata koji se direktno tiču jedinica lokalne samouprave (JLS).


KOORDINACIJA SVIH AKTERA - Glas Podrinja\nPREDSTAVLjEN PRIRUČNIK ZA DELOVANjE SAVETA ZA BEZBEDNOST\nKOORDINACIJA SVIH AKTERA\nPriručnik za delovanje saveta za bezbednost u gradovima i opštinama, u čijoj su izradi učestvovali predstavnici Ministarstva unutrašnjih poslova, Stalne konferencije gradova i opština, uz stručnu podršku OEBS, predstavljen je prošlog četvrtka u Šapcu\nVeća bezbednost građana strateški je cilj kojem teži Priručnik za delovanje saveta za bezbednost u gradovima i opštinama, koji je pre sedam dana predstavljen u Šapcu. Prema rečima predstavnika institucija i organizacija koje su učestvovale u izradi ovog dokumenta, saveti za bezbednost moraju biti mesto dogovora građana i policije, uz podršku organa lokalne samouprave, sudova i medija.\n- Priručnik je izrađen u sklopu aktivnosti koje je Stalna konferencija gradova i opština imala tokom donošenja zakona o policiji. Tim zakonom je promovisana bezbednost u zajednici, a ovo je način kako da se sve lokalne samouprave upoznaju sa planiranim modelom sprovođenja zakona. U prevenciji moraju učestvovati svi faktori: policija, građani, lokalna samouprava, mediji i sve druge relevantne organizacije i institucije. Imali smo mnogo predloga pri donošenju Zakona o policiji, neki su usvojeni, neki ne, ali ćemo se truditi da u praktični rad saveta za bezbednost implementiramo sve pozitivne aspekte priručnika, naveo je Đorđe Staničić, sekretar Stalne konferencije gradova i opština.\nZnačajnu podršku u izradi ovog priručnika dala je misija OEBS u Srbiji, čiji predstavnici ističu da je veoma važna jednoobraznost rada svih saveta za bezbednost u republici, te da se na ovaj način Srbija približava modelima koji postoje u Evropskoj uniji.\n- Misija OEBS u Srbiji je pomogla Ministarstvu unutrašnjih poslova i Stalnoj konferenciji gradova i opština u kreiranju Priručnika za delovanje saveta za bezbednost u gradovima i opštinama. Trenutno smo angažovani na promovisanju ovog priručnika, Šabac je četvrti grad u kom boravimo, a ostalo nam je da posetimo Beograd, Novi Sad i Čačak, rekao je Stefan Vrdenmark, rukovodilac programa za rad policije u zajednici u misiji OEBS u Srbiji.\nPriručnik za sprovođenje lokalnih izbora\nPredstavnici Stalne konferencije gradova i opština iskoristili su prošlonedeljni sastanak da gradonačelniku Šapca Nebojši Zelenoviću uruče Priručnik za sprovođenje lokalnih izbora, koji je odštampan dan pre skupa u Hotelu Sloboda. Ovaj dokument, u čijoj su izradi učestvovali predstavnici akademske zajednice, Republičke izborne komisije i Stalne konferencije gradova i opština, uskoro će dobiti i druge lokalne samouprave u Srbiji.


– Posted on avgust 15, 2017Posted in: Aktuelno, Privreda, Vesti\n50 preduzetnika sa teritorije opštine Stara Pazova dobili su bespovratna sredstva u iznosu od 50 hiljada dinara zahvaljujući lokalnoj samoupravi koja je sprovela Javni konkurs za podsticaj razvoja preduzetništva, mikro i malih preduzeća. Predsednik Opštine Đorđe Radinović sa saradnicima je svečano uručio ugovore preduzetnicima kojima su odobrena pomenuta sredstva.\nJavnim Konkursom za podršku razvoju preduzetništva, mikro i malih pravnih lica, staropazovačka lokalna samouprava opredelila je ove godine 2,5 miliona dinara podrške namenjenih isključivo za nabavku nove ili polovne opreme i mašina, specijalizovanih alata, repro-materijala i sirovina.\nUručenje 50 ugovora za bespovratna sredstva predstavlja praksu koju jedna od najuspešnijih lokalnih samouprava u Sremu sprovodi već četiri godine unazad. U svom obraćanju, predsednik opštine Stara Pazova Đorđe Radinović, rekao je da će ta lokalna samouprava nastaviti da pomaže privrednicima.\nTokom dodele ugovora, predstavnici lokalne samouprave najavili su i podršku u vidu finansijske pomoći poljoprivrednicima sa teritorije opštine Stara Pazova zbog pretrpljene štete usled velike suše koja je zahvatila i područje te opštine.


NovaEnergija.net » tržište tržište – NovaEnergija.net\nHome Tags Posts tagged with "tržište"\nBroj kineskih turista u Beogradu je u prva tri meseca ove godine veći 100 odsto u odnosu na isti period lane. Posle proglašenja srpske prestonice za jednu od najpopularnijih destinacija…\nFirma koja se na vreme ne digitalizuje rizikuje opstanak na tržištu. Ovo je odgovor koji su dali čelni ljudi IT kompanija i banaka, na pitanje da li kompanija danas može da…\nJedan od najpopularnijih sajtova za turiste Airbnb upravo je dobio najteži udarac od svog velikog tržišta – Njujorka. Guverner Endrju Kuomo potpisao je zakon koji propisuje da je izdavanje apartmana…\nIoT će transformisati potrošačku industriju\nThe Internet of things (IoT) već počinje da menja način na koji kompanije potrošačke i upakovane robe posluju, kao i način na koji potrošači kupuju robu. Ova industrija koristi IoT…\nApple se često naziva najinovativnijom kompanijom na svetu, a dosta udela u tome ima i činjenica da rukovodstvo kompanije naziva sve svoje proizvode inovacijama, ali da li je to baš…


Vučić: Srbija spremna za alternativne izvore gasa\nPremijer Srbije Aleksandar Vučić u intervjuu Asošijejted Presu u Tirani.\nSrbija će prihvatiti poziv SAD da smanji zavisnost od ruskog gasa prihvatanjem gasovoda iz Azerbejdžana, koji podržavaju Amerikanci, izjavio je za agenciju Asošijeted Pres premijer Srbije Aleksandar Vučić, što AP naziva „velikim političkim zaokretom“.\nAgencija podseća da je Srbija odbila da se pridruži zapadnim sankcijama protiv Rusije zbog njenih poteza u Ukrajini, zbog čega su neki zapadni zvaničnici pozvali Srbiju da se opredeli da li želi bliže odnose sa Rusijom ili EU. Premijer Vučić, medjutim, poručuje da Srbija – ne želi da bira stranu i da joj je prioritet – evropski put.\nU intervjuu agenciji Asošijeted Pres tokom posete Tirani, premijer Srbije je naglasio da Beograd želi da neguje dobre odnose sa SAD, kao i sa Rusijom i drugim zemljama. On je, medjutim, ukazao da je za Srbiju veoma važna podrška Vašingtona ekonomskim reformama.\n„Što se tiče energetske bezbednosti, Srbija je spremna da diversifikuje izvore gasa što je veoma važno za naše američke prijatelje. Naravno spremni smo da privučemo više američkih investitora i garantujemo im najbolje moguće poslovno okruženje.“\nSAD već izvesno vreme rade na tome da podstaknu zemlje Balkana da prihvate Transjadranski gasovod kojim će se gas iz Kaspijskog mora, iz Azerbejdžana transportovati u Italiju, umesto da polažu nade u najavljeni „Turski tok“ kojim bi se ruski gas prenosio kroz Tursku. Kako navodi Asošijeted Pres, Srbija je, kao tradicionalni ruski saveznik, već izrazila interesovanje za „Turski tok“ zbog čega bi njena podrška alternativnom gasovodu iz Azerbejdžana mogla da izazove nelagodnost u Moskvi. Vučić medjutim naglašava da Srbija „ne želi da bira strane“ i ne pokušava da „balansira“ izmedju dve strane.\n„Ovde nije reč o balansiranju. Naš strateški cilj je EU i mi smo čvrsto na tom putu. S druge strane, naravno da bismo voleli da očuvamo dobre odnose sa Rusijom ali je naš strateški cilj EU. Mi znamo taj cilj, znamo svoj put ali ne bismo želeli da dolazimo u bilo kakav sukob ili spor sa našim tradicionalnim prijateljima.“\nVučić ističe da je taj stav otvoreno izneo i u Moskvi.\n„Ja sam to čak rekao pred Vladimirom Putinom, na pres konferenciji, vrlo otvoreno i vrlo javno. Da li možete da navedete još nekoga koji je to tako otvoreno izneo pred Vladimirom Putinom?“\nO energetskoj alternativi za Srbiju Aleksandar Vučić je u februaru u Nemačkoj razgovarao sa američkim potpredsednikom Džozefom Bajdenom, a to bi mogla da bude i jedna od tema tokom njegove predstojeće posete Vašingtonu početkom juna.


ANA BRNABIĆ U KANJIŽI: Predsednica Vlade posetila kompaniju najvećeg prerađivača drveta u Srbiji (FOTO) | Happy BSC portal\nPredsednica Vlade Srbije Ana Brnabić posetila je kompaniju Visa-Prom, najvećeg prerađivača drveta u Srbiji.\n- Današnju posetu Severnobanstskom okrugu započela sam obilaskom privrednog društva Visa-Prom u Kanjiži. Visa-Prom je domaća kompanija i najveći je primarni prerađivač drveta u Srbiji. Zapošljava više od 250 radnika. Odličan je primer domaće kompanije koja uspešno posluje već 30 godina, napisala je Brnabićeva na Instagram profilu.


Vlada još nema zvaničan stav po pitanju KiM i imaće ga čim bude imala konkretan predlog na stolu, izjavila je u Tršiću premijerka Srbije Ana Brnabić.\n"Vučić daje sve od sebe da dođe do kompromisnog rešenja, ne mislim da je kompromisno rešenje blizu, gleda da ga nađe i sa leve i desne strane iz svih uglova pokušava da gleda na taj problem, tako da što manje izgubimo, a što više da dobijemo", rekla je Brnabićeva novinarima.\nNa pitanje da li je to što govori ministar spoljnih poslova Ivica Dačić da je podela KiM najbolje rešenje i zvaničan stav vlade i da li iznošenje pojedinačnih stavova smeta vladi, premijerka je kazala da je to Dačićev stav, a da vlada još nema zvaničan stav.\n"Da li je to ZSO plus ili da nema nikakvog kompromisa i da ćemo čekati dok jednom ne preuzmemo kontrolu nad celom teritorijom južne pokrajine, bez obzira da li je to realno ili ne, ili podela...svako može da iznese svoje mišljenje", navela je Brnabićeva.\nPremijerka je rekla da ne zna da li će se do kraja godine naći kompromis za KiM, ističući da predsednik Vučić čini sve što je u njegovoj moći da kao država ne ostavljamo zamrznuti konflikt generacijam iza nas.\n"Ali, to ne zavisi samo od predsednika Vučića, vlada mu daje podršku, već zavisi i od ljudi u Prištini, koliko su oni otvoreni da razgovaraju", kazala je ona.\nIstiče da kompromis znači da obe strane nešto izgube, ali i dobiju.\n"Nadam se da će se kompromis naći i mislim da je neozbiljno ko god danas pričao da treba da držimo zamrznuti konfklit i da mi koji danas vodimo ovu državu nemamo hrabrosti niti odgovornosti, ni ideje kako da rešimo težak zamrznuti konfklikt, kako to kaže opozicija. Kaže opozicija - samo vi to ostavite, ali kome: deci i unucima, pa neka oni rešavaju. To nama govore svi oni ljudi koji kažu da ne treba da razgovoramo o kompromisnom i dugoročnom rešenju", rekla je Brnabićeva.\nPredsednica vlade poručuje - hajde da ne ostavljamo taj problem deci i da ostanemo iza predsednika Srbije, koji ima dovoljno hrabrosti i znanja da to reši, koji hoće da preuzme odgovornosti i iza sebe ostavi Srbiju koja jasno zna gde ide i šta je.\n"Hajde da i mi rešimo i budemo dovoljno odgovorni i hrabri, ne znam da li ćemo stići do toga, ali će uvek kao premijerka stati iza Vučića i nadam se da ćemo imati sagovorniika u Prištini i međunarodnoj zajednici. Nadamo se da će građani Srbije razumeti ko je hrabar i može ovo da reši", rekla je premijerka.\nBrnabić šesta po interaktivnosti na Tviteru!


Dok djecu liječimo donatorskim telefonima, Vlada FBiH troši 50 miliona na zgradu i bajkoviti vozni park\nNakon saznanja o kupovini službenih automobila i zgrade za Vladu Federacije BiH reagovala je Segmedina Srna Bajramović, zastupnica u Skupštini Kantona Sarajevo i potpredsjednica SDP-a BiH.\n„U državi u kojoj svaki šesti građanin legne gladan, vijest da je Vlada FBiH odlučila da zanovi vozni park sa milion KM je ostala gotovo neopažena.\nKoliko smo se navikli na rutinu pomanjkanja osnovnih vrijednosti socijalne pravde i solidarnosti pokazuje i bahata najava kupovine nove zgrade za smještaj Vlade od preko 50 miliona KM u državi koja ima ogroman broj socijalnih prioriteta.\nNažalost, bezobrazluku ovdje nije kraj, jer je u međuvremenu i Agencija za bankarstvo FBiH raspisala tender za automobil od 173.000 KM.\nPretpostavljam da se radi o nagradi za nerad u slučaju “Švicarac” zbog koje su građani naše zemlje proživljavali najteže životne dane, kao robovi duga za koji su najmanje bili krivi.\nDok u zemljama u okruženju padaju vlade, smjenjuju se ministri i direktori za puno manje stvari, mi izgleda moramo biti sretni ako preživimo dan bez neke nove gluposti ili bezobrazluka aktuelne vlasti.\nSveprisutna društvena i medijska imunost na takve poteze trenutne političke garniture predstavlja još i veću opasnost od činjenice da imamo ovako bezobrazne i nemoralne odluke vlasti.\nViše desetina miliona predmetnog javnog novca se moglo iskoristiti za konačno rješenje diskriminacije porodilja, nabavku aparata djeci u FBiH za bezbolno mjerenje šećera, zamjenu često pokvarenih bolničkih aparata, pa i višegodišnje stabilno finansiranje sigurnih kuća.\nBezbroj je potreba u našem društvu gdje se novac mogao korisnije i humanije utrošiti, umjesto što se bahato potrošio na vozni park i zgradurinu.\nTražim od Vlade FBiH i Agencije za bankarstvo FBiH da predmetne odluke na prvoj od narednih sjednica stave van snage, jer istrajavajući na ovim odlukama samo potvrđuju da su se odrodili od vlastitih sugrađana i svakodnevnih problema sa kojim se susreću“, izjavila je Srna Bajramović.\n> Getoizacija porodica u stanju socijalne potrebe je nedopustiva


Datum objave: 08.05.2020 11:15 | Autor: Ministarstvo održivog razvoja i turizma\n12. Direktorat za valorizaciju turističkih lokaliteta vrši poslove koji se odnose na: praćenje prioritetnih i razvojnih projekata u funkciji razvoja turizma iz nadležnosti ministarstva; realizaciju investicionih programa od interesa za održiv turistički razvoj iz nadležnosti ministarstva; podršku i praćenje prioritetnih projekata, a koji se odnose na projekte valorizacije turističkih lokaliteta, iz nadležnosti ministarstva; praćenje prioritetnih i razvojnih projekata u cilju iznalaženja optimalnog balansa između zahtjeva investitora za realizaciju projekata i propisa iz oblasti planiranja prostora, izgradnje objekata, zaštite životne sredine i turizma; implementaciju državne planske dokumentacije i prostornog plana i plana generalne regulacije u dijelu realizacije valorizacije turističkih lokaliteta; koordinaciju aktivnosti na projektima valorizacije prostora i lokaliteta koji se stavljaju u turističku funkciju putem žičara, osim žičara koje funkcionišu u sastavu preduzeća koja upravljaju skijalištima u Crnoj Gori; priprema projektnih zadataka za sprovođenje aktivnosti neophodnih za uspješnu valorizaciju greenfield projekata iz oblasti turizma; praćenje najbolje međunarodne prakse iz oblasti rada direktorata i u skladu sa tim iniciranje razvojnih projekata iz oblasti unapređenja i/ili promovisanja turističkog i investicionog potencijala Crne Gore; koordinaciju i saradnju sa direktoratima, organima državne uprave i lokalnim samoupravama vezano za pripremu i realizaciju prioritetnih projekata, posebno projekta regionalnog razvoja; koodinaciju i saradnju sa diplomatsko-konzularnim predstavništvima Crne Gore u inostranstvu radi obezbjeđivanja potrebnih informacija za realizaciju razvojnih projekata u oblasti turizma i uspješno predstavljanje i pozicioniranje Crne Gore na međunarodnoj sceni; podrška pripremi i realizaciji projekata turističke valorizacije i saradnja sa Savjetom za privatizaciju i kapitalne projekte u cilju realizacije istih; pripremu izvještaja o realizaciji investicionih aktivnosti i davanje mišljenja na dokumenta koja se odnose na pripremu i realizaciju projekta; analizu investicionih ugovora sa pravnog aspekta i aktivnosti na implementaciji ugovornih obaveza i u skladu sa tim koordiniranje daljih mjera u cilju uspješne implementacije investicionih ugovora iz nadležnosti Ministarstva; praćenje i koordiniranje aktivnosti u cilju stvaranja pretpostavki za implementaciju investicionih projekata sa aspekta prostornog planiranja i izgradnje na lokalitetima investicionih projekata koje prati Direktorat; promocija projekata turističke valorizacije na međunarodnom i lokalnom nivou; pripremu i izvještavanje o realizaciji godišnjeg plana rada; izradu informacija, izvještaja i drugih poslova u skladu sa propisima; učešće u pripremi izrade predloga budžeta i predloga Kapitalnog budžeta učešće u pripremi tenderske dokumentacije za javne nabavke iz nadležnosti poslova direktorata i obavljanje drugih poslova u skladu sa propisima.\n12.1. Direkcija za koordinaciju i monitoring prioritetnih projekata vrši poslove koji se odnose na: praćenje prioritetnih investicionih projekata iz nadležnosti Ministarstva, a koji su započeti preko Savjeta za privatizaciju i kapitalne projekte; praćenje prioritetnih investicionih projekata koji se tiču valorizacije investicionih i turističkih potencijala Crne Gore, a po potrebi i drugih projekata od značaja za Ministarstvo, u cilju iznalaženja optimalnog balansa između zahtjeva investitora za realizaciju projekata i propisa iz oblasti planiranja i uređenja prostora, izgradnje objekata, zaštite životne sredine i turizma; pripremu i izvještavanje o realizaciji godišnjeg plana rada direkcije; koordinaciju i saradnju sa investitorima, direktoratima, organima državne uprave i lokalnim samopravama vezano za pripremu i realizaciju prioritetnih projekata; koodinaciju i saradnju sa diplomatsko-konzularnim predstavništvima Crne Gore u inostranstvu radi obezbjeđivanja potrebnih informacija za realizaciju razvojnih projekata u oblasti turizma i uspješno predstavljanje i pozicioniranje Crne Gore na međunarodnoj sceni; pružanje informacija domaćim i stranim investitorima o mogućnostima ulaganja, usmjeravanje i podsticanje realizacije novih projekata u turizmu; predlaganje aktivnosti i mjera u cilju ubrzanja realizacije investicija („greenfiled“); pripremu izvještaja o realizaciji investicionih aktivnosti i davanje mišljenja na dokumenta koja se odnose na pripremu i realizaciju projekta; učešće u pripremi izrade predloga budžeta; pripremu projektnih zadataka za sprovođenje aktivnosti neophodnih za uspješnu valorizaciju greenfield projekata iz oblasti turizma; aktivnosti u cilju promocije projekata turističke valorizacije, kao i drugih razvojnih projekata u oblasti turizma, ukoliko ti poslovi nijesu izričito stavljeni u djelokrug drugog organa; praćenje najbolje međunarodne prakse iz oblasti rada direkcije i u skladu sa tim iniciranje razvojnih projekata iz oblasti unapređenja i/ili promovisanja turističkog i investicionog potencijala; analizu investicionih ugovora sa pravnog aspekta i aktivnosti na implementaciji ugovornih obaveza i u skladu sa tim koordiniranje daljih mjera u cilju uspješne implementacije investicionih ugovora iz nadležnosti Ministarstva; praćenje i koordiniranje aktivnosti u cilju stvaranja pretpostavki za implementaciju investicionih projekata sa aspekta prostornog planiranja i izgradnje na lokalitetima investicionih projekata koje prati direkcija; izrada informacija, izvještaja i drugi poslovi u skladu sa propisima; učešće u pripremi tenderske dokumentacije za javne nabavke iz nadležnosti poslova direktorata i obavljanje drugih poslova u skladu sa propisima.\n12.2. Direkcija za podršku projektima regionalnog razvoja vrši poslove koji se odnose na: koordinaciju aktivnosti direktorata Ministarstva vezanih za pripremu i realizaciju projekata regionalnog razvoja, a po potrebi i drugih projekata od značaja za Ministarstvo, u cilju iznalaženja optimalnog balansa između zahtjeva investitora za realizaciju projekata i propisa iz oblasti planiranja i uređenja prostora, izgradnje objekata, zaštite životne sredine i turizma; implementaciju državne planske dokumentacije i prostornog plana i plana generalne regulacije u dijelu realizacije valorizacije turističkih lokaliteta; koordinaciju aktivnosti na projektima valorizacije prostora, odnosno lokaliteta koji se stavljaju u turističku funkciju putem žičara, osim žičara koje funkcionišu u sastavu preduzeća koja upravljaju skijalištima u Crnoj Gori; priprema projektnih zadataka za sprovođenje aktivnosti neophodnih za uspješnu valorizaciju greenfield projekata iz oblasti turizma; praćenje najbolje međunarodne prakse iz oblasti rada direktorata i u skladu sa tim iniciranje razvojnih projekata iz oblasti unapređenja i/ili promovisanja turističkog i investicionog potencijala; pružanje informacija domaćim i stranim investitorima o mogućnostima ulaganja, usmjeravanje i podsticanje realizacije novih projekata u turizmu; predlaganje aktivnosti i mjera u cilju ubrzanja realizacije investicija (greenfiled); promociju investicija na međunarodnom i lokalnom nivou; saradnju sa drugim državnim i lokalnim organima u pravcu podsticanja i usmjeravanja realizacije projekata u turizmu; koordinaciju sa državnim organima, lokalnom samoupravom i dr. organima i institucijama nadležnim za rješavanje ključnih pitanja vezanih za pripremu i realizaciju projekata od posebne važnosti, posebno projekata regionalnog razvoja; redovno informisanje o statusu realizacije aktivnosti; davanje mišljenja na dokumenta pripremljena u direktoratima, koja se odnose na pripremu i realizaciju projekta za regionalni razvoj; obavljanje analiza i istraživanja u vezi sa pitanjima od strateške važnosti za poslove iz nadležnosti direktorata; pripremanje i dostavljanje podataka za vođenje i ažuriranje sajta, promovisanje djelatnosti direkcije; pripremu periodičnih i godišnjih izvještaja o realizaciji planova iz djelokruga nadležnosti direktorata; učešće u međunarodnoj i regionalnoj saradnji iz oblasti praćenja i vođenja projekta regionalnog razvoja u komunikaciji i koordinaciji sa ostalim direktoratima; ostvarivanje saradnje sa NVO i drugim organizacijama civilnog društva; izrada informacija, izvještaja i drugi poslovi u skladu sa propisima; učešće u pripremi izrade predloga budžeta i predloga Kapitalnog budžeta; učešće u pripremi tenderske dokumentacije za javne nabavke iz nadležnosti poslova direktorata i obavljanje drugih poslova u skladu sa propisima.


Popravka puta u Malom Iđošu\n17/05/2015\tLokalna Zajednica Ostavi komentar 241 Pregleda Izvor: mojabackatopola.rs\nZapočeto uređenje kritične deonice ulice.\nOve nedelje je u Malom Iđošu započeto popunjavanje donjeg dela Mostove ulice, koji je usled kiša skoro potpuno neprohodan zbog vode koja se sliva na taj deo ulice. Od strane stanovnika stiglo je mnogo primedbi nadležnima, koji se nadaju da će uspeti rešiti problem. Zamenik gradonačelnika Malog Iđoša, Zoltan Mohači, je za „Mađar so” izjavio da se sređivanju stanja pristupilo sa sopstvenim izvorima.\nJedan od najvećih problema u Malom Iđošu predstavlja stanje naših ulica. Od strane građana dobijamo mnogo molbi i primedbi, koje su sasvim na mestu. U selu postoji mnogo ulica koje nisu betonirane, a stanje ulica koje su popunjene šljunkom i građevinskim materijalom se iz godine u godinu pogoršava. Mi stalno radimo na poboljšanju situacije: ove godine ćemo sa usitnjenim blokovima popuniti ulice u najkritičnijim delovima. Moram napomenuti da sve to radimo iz sopstvenih izvora, jer za taj cilj teško dobijamo iz pokrajinskih izvora – izjavio je zamenik gradonačelnika.\nZoltan Mohači kaže da je jedna od najkritičnijih deonica u selu donji deo Mostove ulice, gde je usled velikih kiša sada skoro nemoguće prolaziti:\nŽalbe stanara su potpuno osnovane i zbog toga govorim: čim nađemo sredstva, radićemo na poboljšanju stanja ulica. Ovo je za nas prioritet i ja sam veliki optimista. Nadam se da ćemo pored popunjavanja pojedinih ulica moći ih i asfaltirati u bliskoj budućnosti – naglasio je Mohači.\nOve godine su nadležni uspeli popuniti nekoliko ulica, to jest njihove određene delove – kaže za „Mađar so” Ferenc Sabo, direktor Javnog preduzeća za uređenje prostora i puteve opštine Mali Iđoš.\nU utorak su počele pripreme i danas se već popunjava donji deo Mostove ulice. Nakon zavrsenog tog posla sledi popunjavanje Lovćenačke ulice.\npreuzeto sa www.magyarszo.com


Foto: Ustupljene fotografije | Otašević o institucionalizaciji filharmonije: Ogroman korak za kulturu RS\nMilan Rakulj 08.12.2021 20:00\nBANJALUKA - Nakon 12 godina postojanja Banjalučka filharmonija će biti institucionalizovana, a Republika Srpska će time konačno dobiti svoju filharmoniju koja će djelovati u okviru Narodnog pozorišta RS u Banjaluci.\nPotvrđeno je ovo juče na sastanku Natalije Trivić, ministarke prosvjete i kulture RS, i Dijane Grbić, v.d. direktora Narodnog pozorišta RS.\n"U okviru nacionalnog teatra biće formirana filharmonija Narodnog pozorišta, koja će, pored učešća u programskoj djelatnosti pozorišta, svakako biti ravnopravan učesnik u različitim manifestacijama od republičkog značaja", rekla je Trivićeva, izražavajući radost što će Republika Srpska konačno dobiti svoju filharmoniju.\nInicijativa da Banjalučka filharmonija bude institucionalizovana postoji duži period, a Ivan Otašević, direktor ovog orkestra, kaže za "Nezavisne" da je ovo sjajna i radosna vijest koja će omogućiti široku paletu muzičko-scenskih događaja te izvođenje opereta i mjuzikla, koji su sve popularniji u svijetu.\n"Budući da smo inicirali čitavu priču drago mi je da je Ministarstvo prosvjete i kulture RS uvidjelo naše sposobnosti i da smo dokazali da možemo da prezentujemo i u svijetu i kod nas naše talente i sve ono što radimo. Ponosni smo i ovo je ogromna stvar za kulturu Republike Srpske", kazao je Otašević, dodajući da su kroz sve ove godine održali brojne koncerte u zemlji i inostranstvu, koji su bili izuzetno posjećeni.\nNapomenuo je da će mladi kadrovi, koji su do sada mogli samo da sanjaju o svom radnom mjestu po upisu akademije, sada konačno moći i da vide isto, te dodao da je zahvalan premijeru RS Radovanu Viškoviću, ministarki prosvjete i kulture RS Nataliji Trivić, njihovoj publici, ali i članovima ove filharmonije na istrajnosti.\nNa sastanku u NP RS Trivićeva je napomenula da je ova pozorišna kuća uspjela da realizuje planirane programske aktivnosti u ovoj godini, uz sva ograničenja uzrokovana epidemiološkom situacijom.\n"Jedna od tema razgovora bila je i razmatranje mogućnosti da pojedine predstave Narodnog pozorišta Republike Srpske gledaju svi učenici u Republici Srpskoj, s obzirom na to da smo dužni obezbijediti decentralizaciju kulture te da se neke predstave poklapaju sa lektirama u srednjim školama", rekla je Trivićeva.\nDijana Grbić, vršilac dužnosti direktora Narodnog pozorišta RS, istakla je da je radna atmosfera u ovoj instituciji relaksirana i da su u narednoj godini planirane četiri premijere. Ona kaže da je raduje što će u narednoj godini u okviru pozorišta biti uspostavljena i filharmonija jer će to sigurno obogatiti program nacionalnog teatra, a na radost publike.


Ugostitelji uputili zahtjeve: Radno vrijeme do ponoći, održavanje muzike uživo - Akta.ba\n03.03.2021. 08:37 / Izvor: Akta.ba\nUgostiteljski radnici (hotelijeri i restorateri) i muzičari Kantona Sarajeva održali su sastanak na kojem su donijeli jednoglasne zaključke koje su uputili Vladi i Kirznom štabu Federacije Bosne i Hercegovine. Traže produženje radnog vremena do ponoći te ukidanje zabrane održavanja muzike uživo.\nTraže, između ostalog, i hitan sastanak sa Kriznim Štabom i Vladom FBiH. Ukoliko do toga ne dođe, upozoravaju da će održati proteste.\nZahtijevaju da član njihovog udruženja učestvuje u donošenju mjera, da se radno vrijeme produži do 24 sata kao i da se ukine zabrana održavanja muzike uživo jer, kako kažu, ona ničim ne ugrožava goste ukoliko je udaljena sedam metara od gostiju, a razmak između gostiju između 1,5 metara i 2 metra.\n"Ako se ovo ne usvoji, tražimo istu mjeru u prodajnim centrima, javnom prevozu, javnim ustanovama, sportskim centrima. Predlažemo puno ozbiljnije kazne, pa i 5 puta veće za zbiljne prekršioce mjera, jer su oni u manjini, a ne da svi ispaštaju zbog nekolicine. Spremni smo na potpuno zatvaranje sa plaćenim prihodima procentualno po prijavljenom prometu, po uzoru na regiju. U slučaju zatvaranja da država plati zakupnine Općinama ili da se smanje za 85% po ovoj mjeri sada. Tražimo odgovornost zbog nedostatka vakcinacije, čime se i dalje ugoržava naša egzistencija”, poručili su iz Udruženja hotelijera i restoratera u BiH.\nApeluju na Vladu, Krizni štab i resorno ministarstvo da udovolje ovim zahtjevima kako bi ugostitelji u Kantonu Sarajevo preživili.\n"Ugostiteljski radnici žele da prežive od svog rada”, zaključuju iz ovog udruženja.\nOvo su njihovi zahtjevi:\n1. Tražimo hitan sastanak sa Kriznim Štabom i Vladom FBiH\n2. U slučaju da nam ne izađete u susret najavljujemo proteste\n3. Tražimo člana našeg udruženja pri donošenju mjera,\n4. Tražimo radno vrijeme do 24h\n5. Ukidanje zabrane žive muzike, jer ona ničim ne ugrožava goste\n6. 7m da se ukloni, te ostavi razmak predvidjen 1.5m do 2m. Ako se ovo ne usvoji, trazimo istu mjeru u prodajnim centrima, javnom prevozu, javnim ustanovama, sportskim centrima\n7. Predlažemo puno ozbiljnije kazne, pa i 5x veće za ozbiljne prekršioce mjera, jer su oni u manjini, a ne da svi ispaštaju zbog nekolicine.\n8. Spremni smo na potpuno zatvaranje sa plaćenim prihodima procentualno po prijavljenom prometu, po uzoru na regiju.\n9. U slučaju zatvaranja da država plati zakupnine Općinama ili da se smanje za 85% po ovoj mjeri sada.\nUdruženje hotelijera i restorate\nodržavanje muzike uživo


Jeftini letovi iz Srbije do Ekvadora - Avio karte Srbija Ekvador - eSky.rs\nAvio karte iz Srbije do Ekvadora\nPretražite letove iz Srbije do Ekvadora\nProverite najbolje prilike za letove iz Srbije do Ekvadora\n✔ Postoje li posebne ponude za letove iz Srbije do Ekvadora na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Ekvadora?\n✔ Ako rezervišem let iz Srbije do Ekvadora, mogu li da rezervišem ujedno i smeštaj?\n✔ Koje avio-kompanije nude letove iz Srbije do Ekvadora?\nBudite sigurni, da na eSky.rs ponuda letova iz Srbije do Ekvadora uključuje ne samo niskotarifne avio-kompanije, već i one koje su specijalizovane za visoki standard.


Oko 80 učesnika prisustvovalo je danas otvorenom online sastanku koji je kompanija Rio Tinto organizovala u cilju da zainteresovanim stranama pruži tačne informacije o projektu „Jadar“ i nastavi aktivno da razgovara o pitanjima od interesa u vezi sa projektom, saopšteno je iz te kompanije.\nNa sastanku u trajanju od dva sata odgovoreno je na brojna pitanja o procedurama dobijanja dozvola za izgradnju rudnika i procesnog postrojenja, što je proces kroz koji projekat „Jadar“ trenutno prolazi. Razgovaralo se takođe i o narednim koracima, statusu izrade studija o proceni uticaja na životnu sredinu kao i o načinu na koji javnost u Srbiji može biti aktivno uključena u dalji razvoj projekta.\n„Svesni smo interesovanja za razvoj projekta „Jadar“ i želim još jednom da istaknem da je kompanija Rio Tinto uvek otvorena za razgovor kako bi „Jadar“ mogli da predstavimo široj javnosti.’’“, istakla je Vesna Prodanović, direktorka kompanije Rio Sava Exploration d.o.o. (Rio Sava), dela multinacionalne rudarske kompanije Rio Tinto i dodala: „Od početka projekta blisko sarađujemo sa svim zainteresovanim stranama kako bismo obezbedili da se projekat razvija odgovorno i u interesu svih – i građana, i države i naše kompanije.“\nDirektorka Rio Save rekla je i to da je kompanija svesna izazova i važnosti da šira javnost razume kako se projekat „Jadar“ razvija, kako će se uklopiti u lokalnu zajednicu, kako se odnosimo prema oblasti zaštite životne sredine, i kako će razvoj ovog projekta doprineti lokalnoj privredi, obezbediti poslove, i doprineti srpskom društvu.\nOdržani otvoreni sastanak je prvi u seriji otvorenih sastanaka koje će kompanija nastaviti da organizuje svakih šest nedelja, na teme u vezi sa razvojem projekta. Planiran raspored sastanaka i teme u narednom periodu su Upravljanje vodama u okviru projekta Jadar (1. jun), Upravljanje otpadom u okviru projekta Jadar (13. jul), Proces prerade minerala jadarita (24. avgusta).


Neće Pogba "niđe"?! - Sportske.net\nIzgleda da je ostao i bez poslednje opcije...\nSedneš u fotelju u 13 časova, do 23 gledaš pet utakmica, tako subotom i nedeljom. A tek utorak i sreda, senzacionalna PL!Barsa rekla "ne" Juventusu, Inter se sad predomišlja, ovo će biti najkomplikovanije transfer leto ikada!Dan D za Italiju, hoćemo li gledati Seriju A?Predlog je tu, kada se otvara letnja 'pijaca' na Ostrvu?Supermarket! Juventus prodaje 11 igrača, evo kako bi izgledao tim koji nema mesta u klubu!\nItalijanski mediji tvrde da je Juventus odustao od Pola Pogbe.\nPosle Reala, izgleda da su i Italijani shvatili da je u pitanju previše novca. Problem je što Junajted drži cenu, neće Rabioa, već Remzija ili Demirela, na koje Sari računa.\nU ovom trenutku čak i da Juventus nađe novac za svog bivšeg igrača, taj transfer sa Rajolinom provizijom i Pogbinom platom je nemoguć.\nProsto, Juve nema 15 miliona evra godišnje neto, Pogba bi morao da se odrekne velikog novca kako bi se vratio u Torino. Povećanje ugovora čeka Dibalu, De Liht ima takođe velika primanja, a Ronaldovih 30 miliona neto, sprečavaju dalji rast budžeta za plate.\nČak se priča da će Anjeli postaviti gornju granicu na 10 miliona kada su plate u pitanju.\nIgrači se jesu odrekli 70% primanja, spasili 100 miliona evra Juventusu, ali i sledeće sezone, bez publike, uz manje marketinške prihode zbog pandemije, klub nema novca da plaća tolike ugovore...


RTS :: Fiskalni savet: Unaprediti investicioni ambijent\nEkonomija Fiskalni savet: Unaprediti investicioni ambijent\nFiskalni savet: Unaprediti investicioni ambijent\nponedeljak, 07. mar 2016, 13:17 -> 13:24\nFiskalni savet Srbije smatra da vlada u 2016. i narednim godinama ne sme preuranjeno da olabavi fiskalnu restriktivnost i da je za povećanje privrednog rasta i zaposlenosti potrebno da uloži veće napore na unapredenju investicionog ambijenta.\nNedovoljan privredni rast, preveliki fiskalni deficit uz brzo rastući javni dug i visoka nezaposlenost su najveći problemi ekonomije Srbije, ali su u 2015. kod pomenutih indikatora evidentirana odredena poboljšanja, navodi se u dokumentu Fiskalnog saveta pod nazivom "Ekonomski oporavak, zaposlenost i fiskalna konsolidacija: Pouke iz 2015. godine i izgledi za 2016. i 2017. godinu", dostavljenom Tanjugu.\nKonstatujući da je posle recesije iz 2014, prošle godine započeo privredni oporavak, Savet ocenjuje, međutim, da će rast privrede još nekoliko godina biti nizak, "jer je potrebno nekoliko godina da se otklone postojeći strukturni problemi i poraste učešće investicija u bruto društvenom proizvodu (BDP)".\nFiskalni deficit je smanjen u 2015. na 3,7 odsto BDP-a, sa 6,6 procenata BDP-a iz 2014. godine, što je odličan rezultat, istakao je Fiskalni savet u dokumentu pripremljenom za "Kopaonik biznis forum", koji počinje sutra.\n"Uočena poboljšanja su međutim nedovoljna... i još uvek ne stoje na dovoljno čvrstim osnovama. Zbog toga postoji rizik da se pozitivni trendovi zakoče nakon 2015, odnosno da fiskalni deficit u srednjem roku ostane na nivou od preko 3,5 procenta BDP-a, privredni rast da ostane niži od 2,0 odsto, a nezaposlenost da stagnira ili se povećava", upozorava Fiskalni savet.\nKako se dodaje, "dalje neophodno smanjivanje deficita će ići teško, jer nisu pripremljene dovoljno dobre mere, niti sprovedene sve potrebne reforme - a uz sve to postoji rizik novih fiskalnih troškova usled neuspešnog poslovanja javnih i državnih preduzeća".\n"Započeti privredni oporavak u 2015. pokazuje da je negativan uticaj fiskalne konsolidacije na privredni rast u kratkom roku veoma mali. U dužem roku fiskalna konsolidacija povoljno utiče na privredni rast, jer obezbeđuje makroekonomsku stabilnost, koja je jedan od preduslova za potreban rast investicija".\nPrema mišljenju Fiskalnog saveta, "snažan rast zaposlenosti u prethodne tri godine uz stagnaciju privredne aktivnost se, po svemu sudeći, nije ni desio, već je posledica nepouzdanosti praćenja kretanja na tržištu rada od strane Republičkog zavoda za statistiku".\nNezaposlenost je, po podacima iz Ankete o radnoj snazi, smanjivana iz kvartala u kvartal, pa je u trećem kvartalu 2015. (poslednji dostupan podatak) iznosila 17,3 odsto, što je smanjenje od 1,5 procentnih poena u odnosu na isti period prethodne godine.\nDa bi se uspostavio visok i održiv privredni rast, dodaje Savet, ključno je da se prvo uspostavi i održi trend snažnog povećanja investicija, i to iz dva razloga.\nPrvi, jer je učešće investicija u BDP-u Srbije u čitavom postkriznom periodu bilo strukturno veoma nisko i nedovoljno za uspostavljanje visokih stopa rasta privrede.\nPrema poslednjim analizama EBRD-a Srbiji na godišnjem nivou manjka investicija u iznosu od 7,0 odsto BDP-a.\nDrugi razlog je taj, što trenutno jedino investicije od svih komponenti BDP-a mogu relativno brzo i održivo da se povećavaju u narednih nekoliko godina i pokreću rast ukupnog BDP-a bez urušavanja spoljne ravnoteže zemlje ili opasnog povećanja javnog duga.\nSavet ukazuje da su investicije "upravo komponenta BDP-a koja je svojim rastom od skoro 10 procenata pokrenula oporavak privredne aktivnosti u 2015, što je dobro".\nU tom kontekstu, Fiskalni savet preporučuje da Vlada rast investicija dalje podstiče nastavkom fiskalne konsolidacijem, kako bi se učvrstila makroekonomska stabilnost.\nTakođe da unapredi investicioni ambijent kroz efikasnost sudstva, ubrzanje izdavanja dozvola, uklanjanje administrativnih barijera za investiranje, zaštitu konkurencije, sprečavanje korupcije...i da poveca efikasnost u izvršavanju javnih investicija, koje u kratkom roku neposredno utiču na ubrzanje privrednog rasta.\nRelativno visok privredni rast od preko 4,0 odsto, Srbija, prema mišljenju Fiskalnog saveta, neće moći da postigne na održiv u naredne dve do tri godine, jer je za to neophodna znatna promena strukture domaće ekonomije, tokom koje stope privrednog rasta neće moći da budu visoke.\n"Jedini ispravan put, odnosno obrazac za trajno uspostavljanje visokih i održivih stopa rasta privrede u Srbiji je: povećanje investicija, pa neto izvoza, zatim zaposlenosti i privatne potrošnje, da bi tek na kraju državna potrošnja mogla da ima osetniji rast".\nU dokumentu se zaključuje da "Vlada u 2016. i narednim godinama ima veliku odgovornost - u fiskalnom domenu, da ne dozvoli preuranjeno popuštanje restriktivnosti i odustane od teških i nepopularnih mera, a da za povećanje privrednog rasta i, posledično, zaposlenosti, uloži veće napore na unapredenju investicionog ambijenta".


DEA otvara ured u Sofiji | Svijet Vijesti | Al Jazeera\nDEA otvara ured u Sofiji\nSAD je bila veoma uspješna prekidajući put kokaina iz regije Latinske Amerike, gdje je njegova glavna proizvodnja, ka Sjevernoj Americi (AP)\nZvaničnik State Departmenta William Brownfield najavio je da će Američka agencija za suzbijanje narkotika (DEA) otvoriti ured u aprilu u Sofiji.\n“Bugarska je ključna raskrsnica na balkanskom putu droge od Bliskog istoka ka Zapadnoj Evropi i polako postaje ‘tranzitna tačka’ na putu kokaina”, rekao je on, prenosi AFP.\nPrema njegovim riječima, napori SAD-a na zaustavljanju trgovine kokaina koja ide iz Latinske Amerike dovela je do porasta broja pošiljki ka Evropi, pošto narkodileri traže nova tržišta za svoju “robu”.\nBrownfield: Bugarska ključna raskrsnica\nna balkanskom putu droge [EPA]\n“SAD je bila veoma uspješna prekidajući put kokaina iz regije Latinske Amerike gdje je njegova glavna proizvodnja, ka Sjevernoj Americi. Ali, trgovci kokainom nisu prekinuli poslovanje. Oni traže nova tržišta – prvo, u svom latinoameričkom tržištu u Brazilu i Argentini i drugo, uspostavili su nova tržišta u Evropi”, naveo je Brownfield tokom posjete Sofiji.\nBrownfield je kazao da se kokain iz Latinske Amerike šalje preko Atlantika do Sjeverne Afrike, a zatim kreće put Evrope.\n“Otvaranje ureda DEA će dati snažan poticaj zajedničkoj borbi protiv krijumčarenja droge”, rekao je Borislav Sarafov, šef bugarskog Apelacionog tužilaštva, nakon sastanka s Brownfieldom.\nZvaničnik State Departmenta posjetio je zgradu tužilaštva u Sofiji kako bi se upoznao s radom novoosnovanih ureda specijalnog tužilaštva, javlja bugarska novinska agencija Focus.\n“Uz dobru saradnju s DEA, razmjena iskustava i informacija s FBI i Tajnom službom je veoma važna. U saradnji s FBI može se pratiti djelovanje američkih i bugarskih kriminalnih grupa i protoka novca nagomilanog kroz kriminalne aktivnosti. Borba s organiziranim kriminalom može se nazvati uspješnom tek kada kriminal bude lišen kapitala”, rekao je Stefanov.\nOn je ocijenio da Bugarska ima potencijal da bude lider na Balkanu u borbi s krijumčarenjem droge, distribucijom lažnog novca i trgovinom ljudima.


Najavljen protest u Kotežu zbog lošeg javnog prevoza - Mašina\nU pismu koje su uputili gradonačelniku, zameniku gradonačelnika, predsedniku gradske opštine Palilula, Direkciji za gradski prevoz Beograda i GSP-u, zatražili su da se problem reši do četvrtka 8. avgusta.\nUkoliko problem ne bude rešen do naznačenog roka, održaće protest i privremenu blokadu saobraćaja u subotu 10. avgusta.\nProblemi stanovnika Koteža posledica su dugogodišnjeg zanemarivanja javnog gradskog prevoza u Beogradu, odnosno privatizacije gradskog prevoza i javnog saobraćajnog preduzeća u glavnom gradu. Stanovnici leve obale Dunava već su imali problema i sa linijama 95 i 96 , a u prethodnih par godina protesti su iz istih razloga održavani u Višnjičkoj banji i Resniku.\nZbog izuzetno nekvalitetnog javnog gradskog prevoza, stanovnici udaljeni od centra često su odesčeni od ostalih delova grada i ne mogu da zadovolje potrebu za pouzdanim javnim prevozom do svog radnog mesta, zdravstvenih i obrazovnih ustanova i drugih mesta neophodnih za normalan svakodnevni život.\nKao alternativa daljoj privatizaciji javnog gradskog prevoza i insistiranja na korišćenju automobila, pojedini gradovi odlučuju se na javno finansiranje gradskog prevoza koji je besplatan i svima dostupan. Time se gradovi usmeravaju ka zadovoljenju potreba ljudi, a ne profitiranju od javnih dobara u koje spada gradski prevoz.\nKljučne reči: javni prevozprotest


Mercedes predstavio električnu G klasu › Made-in-Germany.rs\nNemački proizvođač vozila Mercedes je na minhenskom auto-salonu pokazao javnosti da nastavlja električnu ekspanziju, predstavljanjem G klase na struju, odnosno koncepta EQG, ispunivši tako obećanje dato još 2018. godine.\nNaime, kada je početkom 2018. na sajmu automobila u Detroitu debitovala aktuelna Mercedesova G klasa, iz Mercedesa je najavljeno da će elektrifikacijom biti obuhvaćen i legendarni terenac koji se proizvodi još od 1979. godine.\nSam dizajn terenca nije bitno promenjen u poređenju sa klasičnim modelom, pa je automobil već na prvi pogled prepoznatljiv. Od verzije sa SUS motorima vizuelno se razlikuje samo po nekim stilskim detaljima koji ističu “električni karakter” novog koncepta EQG, prenosi B92.\nModel je zadržao osnovnu konstrukciju sa klasičnom šasijom, a kako bi imao svojstva vrhunskog terenca, sistem oslanjanja je modifikovan samo onoliko koliko je bilo neohodno zbog novog pogona sa 4 elektromotra smeštenih blizu točkova, između kojih su dvostepeni reduktori (za svaki par motor/točak po jedan). Prednje ogibljenje je nezavisno, dok se pozadi nalazi kruta osovina bez koje je klasičan terenac nezamisliv.\nIz kompanije još nisu objavili detaljnije tehničke spcifikacije ovog automobila, iako je potvrđeno da će EQG imati prtljažnik zapremine 463 litara, kao i da će mu, po fabričkoj specifikaciji, točkovi imati prečnik od 22 inča.


TotalCar.rs » Volkswagen prestrojava svoj portfolio u SAD\nKupci automobila u SAD, koji razmatraju mogućnost da sebi priušte neki Volkswagen u toku sledeće godine, mogu da očekuju velike promene u portfoliju nemačkog proizvođača. Ono što je poznato je da će se Golf Alltrack pridružiti ponudi, ali i postojeći modeli će dobiti unapređenja.\nOni koji ne žele veći Alltrackov klirens i dodatne elemente na karoseriji, moći će da se odluče za Golf SportWagen sa opcionim 4Motion pogonom na sve točkove. Kupci mogu dobiti isključivo sistem baziran na Haldex-5 u osnovnom S trimu, dok menjač po želji može biti manuelni ili automatski.\nVW planira da pretrese GTI za 2017. godinu. Novi Sport paket će se naći između S i SE verzija. Modeli sa petoro vrata dolaze standardno sa felnama od 18 cola i Performance paketom, koji dodaje 10 ks, za total od 220, veće kočnice iz Golfa R, i diferencijal sa ograničeni proklizavanjem. Tu su i bi-ksenonski farovi, LED dnevna svetla, ulazak u automobil bez ključa sa startovanjem putem dugmeta.\nOčigledno je da će Volkswagen pojednostaviti svoju prodajnu paletu u SAD. Jetta Hybrid više nije dostupna, a spajanje paketa ima za cilj da redukuje opcije za ostale modele.\nBMW: Nove slike X4 koncepta


"NIJE SRPSKI ĆUTATI": U Beogradu peti protest, skupovi i u Novom Sadu, Nišu i Kragujevcu - Opcija\n“NIJE SRPSKI ĆUTATI”: U Beogradu peti protest, skupovi i u Novom Sadu, Nišu i Kragujevcu\nPeti protest građana protiv nasilja pod sloganom “Jedan od pet miliona” počeo je u 18 sati u Beogradu. Na protestu su najpre govorili glumci Radoslav Milenković i Branislav Trifunović, a zatim su građani krenuli u šetnju beogradskim ulicama.\nNa čelu kolone su veliki transparenti “Jedan od pet miliona” i “Stop krvavim košuljama” i dobošari.\nIspred kolone je kamion sa ozvučenjem sa koga se pušta muzika, između ostalog, i pesma grupe SevdahBABY “Barbara, The Singing Bot”.\nOkupljeni nose srpske zastave, transparente “Počelo je”, “Ti brojiš, mi odbrojavamo”, duvaju u pištaljke i trube.\nNema novih zahteva okupljenih, a nema ni zvaničnih potvrda o broju učesnika protesta. Reporterka N1 rekla je da su pored nje prošle “hiljade građana”.\nGlumac Bane Trifunović je na početku protesta pročitao pismo upućeno glavnom uredniku RTS-a Draganu Bujoševiću, u kojem ga, između ostalog, poziva da se povuče s tog mesta, jer je, kako kaže, zloupotrebio svoj položaj i poručio mu: “Dragane Bujoševiću, nije srpski ćutati”.\n“Bujoševiću, vreme je da te građani podsete na neke činjenice. Građani koji plaćaju pretplatu za javni servis podsećaju te da si odgovoran javnosti i gledaocima, a ne političkim interesima vlasti. Građani te podsećaju da si u obavezi da poštuješ pravo građana da znaju istinu, da ne koristiš javni servis u propagandne svrhe, da nemaš pravo da menjaš činjenice i obmanjujes javnost”, kazao je Trifunović sa govornice.\nGlumac Radoslav Rale Milenković je, govoreći na protestu, rekao da okupljeni građani nisu “ni gluplji, ni lenji, ni veći ološ, ni veći neradnici, ni izdajnici, od bilo kog običnog čoveka u svetu”.\n“Mi smo mi, nismo mi ni gluplji, ni lenji, ni veći ološ, ni veći neradnici, ni izdajnici, od bilo kog običnog coveka u svetu…I zato imamo pravo da svi mi – ološ, šljam, lenštine i izdajnici, kao i ovo malo finih ljudi među nama, živimo normalno u zemlji u kojoj su zakoni jednaki za sve i u kojoj od svog rada možemo da hranimo svoje porodice”, kazao je Milenković.\nOrganizatori su ranije na Fejsbuk stranici “Stop krvavim košuljama” objavili zahteve, među kojima “da MUP prebrojava kriminalce, a ne demonstrante”, “Da se zapošljavamo znanjem, a ne partijskom knjižicom”, “Da se grad kiti SMS porukama, a deca leče državnim novcem”.\nSkupovi i u drugim gradovima Srbije\nNa platou ispred nekadašnje robne kuće Beograd u centru Kragujevca u 18 časova počeo je protest “Budi jedan od pet miliona – Kragujevac”.\nProtest je organizovan u znak solidarnosti sa gradjanima koji subotom protestuju u Beogradu pod parolom “Jedan od pet miliona”.\nU centru Požege nekoliko stotina građana šetnjom je pokazalo nezadovoljstvo zbog, kako tvrde, zloupotreba lokalne vlasti.\nProtest pod sloganom “Resetuj Srbiju” održan je na novosadskom Trgu Republike pred oko nekoliko desetina ljudi.\nOrganizatori protesta, Pokret “Narodna inicijativa” poručili su da su protiv aktuelne, ali i protiv povratka prethodne vlasti.


Foto konkurs: Nemačka u tvojim očima - TU Magazin\nBy redakcija on\t Sep 10, 2016 VESTI\nNemačke kompanije Lufthansa, Goethe-Institut Beograd i Turistička organizacija Nemačke (DZT) su se ove jeseni udružile u sjajnom projektu koji podstiče sve kreativce, bilo da su u pitanju amateri ili profesionalci, da se prihvate svojih fotoaparata i krenu na put istraživanja Srbije.\nNaime, radi se o foto konkursu sa interesantnom temom: Nemačka u tvojim očima na koji možete da šaljete svoje fotografije snimljene u Srbiji koje su inspirisane Nemačkom. Fotografišite predele, ljude, ambijente ili arthitekturu Srbije koja Vas najviše podseća na Nemačku, postujte fotografije na zvaničnu internet stranicu Goethe-Instituta Beograd i osvojite vredne nagrade! Fotografije treba da budu kvadratnog oblika, u rezoluciji ne manjoj od 300dpi. Vaše fotografije će biti automatski učitane i na facebook stranici Goethe-Instituta Beograd, gde će biti dostupne za lajkovanje.\nTri fotografa koji osvoje najveći broj lajkova na facebook stranici Goethe-Instituta Beograd biće nagrađeni vrednim nagradama koje obezbeđuju Lufthansa, Goethe- Institut Beograd i Turistička organizacija Nemačke. Uz to će 30 fotografija sa najviše lajkova biti predstavljene na izložbi u Galeriji Menjacnica Goethe-Instituta Beograd u periodu od 23. do 30. septembra.\nSve informacije vezane za pravila konkursa biće dostupne na zvaničnoj internet stranici Goethe-Instituta Beograd www.goethe.de/belgrade na dan početka konkursa (od 01. septembra 2016.).


1941 - Kongres SAD izglasao je na predlog predsednika Ruzvelta, Zakon o zajmu i najmu, kojim je Velika Britanija dobila neophodnu vojnu pomoć u Drugom svetskom ratu. Za sprovodenje zakona predviđeno je sedam milijardi dolara.\n2006 - Bivši predsednik Srbije i SR Jugoslavije Slobodan Milošević preminuo je u pritvoru Haškog tribunala u Ševeningenu, gde mu se sudilo za ratne zločine. Sahranjen je u dvorištu porodične kuće u Požarevcu.\n2014 - Krimski parlament proglasio je nezavisnost tog poluostrva od Ukrajine, pet dana uoči referenduma o pripajanju te teritorije Rusiji.\n2016 - Umro Dragan Nikolić, jugoslovenski i srpski glumac. U bogatoj karijeri ostvario je blizu 180 uloga na filmu i televiziji, a njegovi najpoznatiji likovi su Džimi Barka (Kad budem mrtav i beo), Flojd (Nacionalna klasa), Prle (Otpisani), Popaj (Balkan Ekspres), Vlah-Alija (Banović Strahinja), Urke (Poslednji krug u Monci) i brojni drugi.


Moguće pravne akcije protiv Gasproma i Naftogasa\nPredsednik Evropske komisije Žoze Manuel Barozo (Jose Barroso) danas je upozorio ruski Gasprom i ukrajinski Naftogaz da će preporučiti pravnu akciju protiv njih ako uskoro ne obnove isporuke gasa evropskim klijentima, javile su danas svetske agencije.\nBarozo je u Evropskom parlamentu rekao da će, ako se uskoro ne uspostavi snabdevanje gasom, preporučiti članicama EU da preduzmu mere kako bi pronašle druge snabdevače energentima.\n"Želeo bih da Moskvi i Kijevu prenesem vrlo jasnu poruku. Ako sporazum, u kome je posredovala EU, ne budu što pre poštovan, Komisija će savetovati kompanije iz EU da stvar prebace u sudove", rekao je on.\nPredsednik Evropske komisije je rekao da će se ubrzo videti da li je problem tehičke prirode ili ne postoji politička volja da se taj sporazum poštuje. Rusija i EU potpisale su u subotu sporazum o nadzoru tranzita ruskog prirodnog gasa ka drugim zemljama Evrope, a zatim ga je potpisala i Ukrajina.\nTaj sporazum je trebalo da obezbedi obnavljanje isporuka gasa Evropi. Barozo je rekao da se, ako sporazum ne bude poštovan, Rusija i Ukrajina ne mogu više smatrati za pouzdane partnere u snabdevanju energentima.\n"Bez obzira na namere, objektivna činjenica je da Rusija i Ukrajina pokazuju da nisu u stanju da poštuju svoje obaveze prema nekim članicama (EU). činjenica je da Gasprom i Naftogas nisu u stanju da ispune svoje obaveze prema evropskim korisnicima", rekao je on.\nOn je ocenio da je takva situacija "neprihvatljiva i neverovatna".\nČeški premijer Mirek Topolanek pozvao je članice EU da razmotre planove za formiranje rezervi nafte i gasa za period od 120 dana i da umesto toga potraže alternativne izvore energije. Topolanek, čija zemlja predsedava EU, rekao je u Evropskom parlamentu da EU mora da unapredi energetsku bezbednost, pošto je zbog spora Rusija i Ukrajine i dalje ugroženo snabdevanje Evrope gasom. On je predložio da EU za prioritet postavi planove za izgradnju gasovoda kojim će se gas iz kaspijskog regiona preko Turske prebacivati u Evropu.\nČeški premijer je pozvao na diverzifikaciju izvora energije, uključujući i veću upotrebu nuklearne energije.


Skupština udruženja pravobranilaca Federacije Bosne i Hercegovine Dana, 03. juna 2005.godine. u Banja Luci je održana Skupština Udruženja/Udruge Pravobranilaca/Pravobranitelja Federacije Bosne i Hercegovine kojom je predsjedavao predsjednik Skupštine Udruženja F BiH Amir Mehmedagić. Skupštini ovog udruženja/Udruge prisustvovali su Državni pravobranilac i pomoćnik Ministra pravde Republike Srpske, Kantonalni i Općinski Pravobranioci/Pravobranitelji Federacije Bosne i Hercegovine kao i pravobranioci iz Opština RS-a.\nNa ovoj sjednici po dnevnom redu trebalo je izglasati formiranje Državnog udruženja/Udruge Bosne i Hercegovine sa svim tijelima koji su predviđeni Statutom Državnog Udruženja/Udruge Bosne i Hercegovine, a po zaključku sa Skupštine Udruge održane dana, 21.aprila/travnja 2005.godine u Mostaru. Obzirom na prijedlog Pravobranioca RS-a da se ide prvo na organizovanje Udruženja Pravobranilaca RS-a i nakon duge rasprave zaključeno je da se do jeseni realizuje zaključak oko formiranja Udruženja Pravobranilaca RS-a i onda započne aktivnost u vezi formiranja Državnog Udruženja. Obrazovan je Inicijativni odbor od 9. članova koji će pripremiti akte u cilju obrazovanja navedenog Udruženja.


Nemačke firme traže poslovne partnere u Srbiji - Oglasni centar Yellow Pages\nNemačke firme traže poslovne partnere u Srbiji\nKompanije iz Nemačke, Austrije i Švajcarske zainteresovane za saradnju sa srpskim firmama pronašle su jednostavan način direktnog povezivanja sa malim i srednjim preduzećima u našoj zemlji, preko veb portala www.yellowpages.rs.\nVeb portali iz Nemačke www.wlw.de i Srbije www.yellowpages.rs potpisali su ugovor o saradnji kojom se kompanijama iz Evrope zainteresovanim za saradnju sa srpskim firmama omogućava predstavljanje na srpskom tržištu. Takođe, sve firme iz Srbije mogu predstaviti svoje proizvode putem portala www.wlw.de i uspostaviti saradnju sa potencijalnim partnerima iz Evrope.\nDo saradnje ova dva portala došlo je nakon interesovanja velikog broja firmi iz Nemačke, Švajcarske i Austrije za srpsko tržiste i saradnju sa srpskim kompanijama. Ove firme su zainteresovane za predstavljanje svojih proizvoda u Srbiji radi pronalaženja distributera, za izvoz srpske robe u Evropu kao i investiranje u mala i srednja preduzeća u Srbiji koja se bave proizvodnjom.\nNemački veb portal www.wlw.de je najveći B2B (business to business) portal u Evropi sa preko 500,000 kompanija koje se bave proizvodnjom, veleprodajom, distribucijom i preprodajom različitih proizvoda. Ovaj portal godišnje poseti više od 24 miliona ljudi, ostvari se više od 8.2 miliona direktnih kontakata, pošalje preko 7 miliona ponuda i realizuje više od 1.6 miliona transakcija što potvrđuje njegov kvalitet.\nKompanija Yellow Pages posluje više od 16 godina u Srbiji i ima preko 50,000 zadovoljnih klijenata, a potpisivanje ugovora o saradnji i odabir veb portala www.yellowpages.rs za partnerski od strane Nemačkog portala www.wlw.de predstavlja dodatnu potvrdu njegovog kvaliteta i podstrek za dalje napredovanje i saradnju sa privrednicima iz drugih zemalja.\nSve firme iz Srbije zainteresovane za predstavljanje na evropskom tržištu mogu nas kontaktirati putem kontakt forme.\nSpisak evropskih kompanija koje su se do sada predstavile na portalu www.yellowpages.rs možete videti na ovom linku.\nBesplatan upis firme na portal www.yellowpages.rs\nYellow Pages Video Oglasi\nIzrada veb sajta\nO Izdavanju Računa\nVažni događaji u životu\nCrkve i Hramovi\nSportske hale i stadioni


Dodik isključuje Banjaluku iz RS-a dok je Stanivuković gradonačelnik – Mreza\nDodik isključuje Banjaluku iz RS-a dok je Stanivuković gradonačelnik\nČlan Predsjedništva BiH te predsjednik SNSD-a Milorad Dodik, odlučio da krene u implementaciju radikalnih metoda kako bi dokazao koliko je ozbiljan u svojim namjerama. Nakon višegodišnjeg ataka na suverenitet BiH i prijetnji referendumom za nezavisnost RS-a, Dodik je sada krenuo u cijepanje svog entiteta.\n“SNSD nikada nije bio u težoj poziciji nego danas, a to se vidi na svim poljima. Ne samo da se borimo sa svojim neprijateljima, već vodimo bitku i na drugom frontu sa izdajnicima iz reda Srba. Svako ko glasa za bilo koju stranku koja nije u koaliciji sa SNSD-om za mene je izdajnik i boli me briga šta ko misli o tome. Da nije mene i SNSD-a, Republika Srpska bi davno nestala i to je činjenica. Zato sam spreman da eliminištem i sve krajeve republike koji su leglo domaćih izdajnika i prevrtanera”, naglasio je Dodik.\nPrivremenom odlukom, Banjaluka se isključuje iz sastava ovog entiteta, sve dok SNSD ili neko od koalicionih partnera ne preuzme vlast u gradu.\n“Neka se sada snalaze sami i okruženi kao selo Gala za vrijeme Rimskog carstva. Sada ćemo vidjeti kako će se snalaziti i iz kojeg budžeta će dobijati sredstva. Šta me briga kako će se zvati, da li će biti distrikt ili će se priključiti Federaciji. Čak me ne bi čudilo da uđu u sastav Federacije, obzirom kakav je Draško izdajnik zajedno sa ostatkom ekipe iz PDP-a. Republika Srpska će Banjaluku prekrižiti dok ponovo ne preuzmemo vlast tamo, i to ne samo da će biti skinuti sa budžeta, već ćemo im zabraniti promet i kretanje roba kroz republiku, pa da vidimo kako će i šta će raditi dalje”, ljutito je dodao Dodik.\nBanjaluka nije jedini grad koji bi se mogao naći van okvira Republike Srpske, sve jača opozicija u Trebinju prijeti da i ovaj grad u srcu Hercegovine proglase autonomnom pokrajinom.\nVulin poručio da neko radi protiv predsjednika: Dio MUP i strane ambasade pravile afere protiv Vučića\nHoće li skandali funkcionera i afere koštati SNSD? (VIDEO)


EPCG: Rekordna potrošnja struje zabilježena 9. januara | onogošt.me\nEPCG: Rekordna potrošnja struje zabilježena 9. januara\nObjavljeno: Srijeda, Januar 11, 2017 - 08:27\nU decembru domaćinstva su potrošila 25,8 odsto više električne energije u odnosu na novembar, a 9. januar ostaće upamćen po rekordnoj potrošnji.\nTo je saopšteno Portalu Analitika iz Elektroprivrede Crne Gore (EPCG).\nKako navode iz te kompanije, domaćinstva su u decembru potrošila 132.717.786 kWh električne energije, što je 25,8 odsto više u odnosu na novembarsku potrošnju, odnosno 10,8 odsto više u odnosu na potrošnju ostvarenu tokom decembra 2015. godine. Maksimalna dnevna distributivna potrošnja za domaćinstva i privredu bila je 30. decembra i iznosila je 9.559 MWh.\n''Potrošnja u prvih devet dana 2017. godine takođe je znatno povećana i u odnosu na isti period iz 2016. godine uvećana je za 18,75 odsto. Maksimalna distributivna potrošnja električne energije domaćinstava i privrede na dnevnom nivou zabilježena je 9. januara i iznosila je 11050 MWh, što predstavlja apsolutni rekord odnosno najveću ikada ostvarenu dnevnu distributivnu potrošnju električne energije u Crnoj Gori'', preciziraju iz EPCG.\nU skladu s uvećanom potrošnjom, prosječan decembarski račun za električnu energiju za domaćinstva na nivou Crne Gore - ukoliko se izuzmu neočitana mjerna mjesta u objektima koji nijesu stalno nastanjeni - iznosi 43,01 eura.\n''Domaćinstva na Žabljaku bilježe najnižu prosječnu potrošnju od 20,86 eura, dok je najveća potrošnja prethodnog mjeseca očitana u Kotoru, gdje su domaćinstva u prosjeku potrošila električne energije u vrijednosti od 54,94 eura. Račun vrijedan više od 150 eura dobiće 2,7 odsto potrošača, dok je potrošnja od 100 do 150 eura očitana kod 5,49 odsto kupaca. Decembarske račune umanjene za iznos popusta za redovne platiše dobiće čak 52 odsto domaćinstava u Crnoj Gori, odnosno 173.936 kupaca'', stoji u saopštenju.


Tacno.net | eyof Archives - Tacno.net\n👤tačno.net\t🕔09:37, 15.Feb 2019\nGašenjem Olimpijskog plamena te oficijelnim i zabavnim programom danas će u Istočnom Sarajevu biti ozvaničen završetak Evropskog omladinskog olimpijskog festivala 2019. (EYOF). Predsjednik Skupštine Grada Istočno Sarajevo Miroslav Lučić kazao je jučer na pres-konferenciji da su priredili izuzetnu ceremoniju zatvaranja\n👤tačno.net\t🕔09:06, 10.Feb 2019\nDva dana nakon 35. godišnjice od čuvenih Zimskih olimpijskih igara održanih u Sarajevu, glavni grad Bosne i Hercegovine ponovo je središte zimskog sporta u Evropi. Večeras od 19 sati na stadionu Asim Ferhatović Hase bit će održana svečana ceremonija otvaranja\n👤tačno.net\t🕔10:47, 2.Feb 2019\nPlamen mira Evropskog omladinskog olimpijskog festivala (EYOF), koji se ove godine održava u Bosni i Hercegovini, stiže danas avionom iz Banje Luke u Sarajevo. Na Međunarodnom aerodromu Sarajevo će u 14 sati biti upriličen svečani doček. Delegacija dolazi posebnim letom


Za rekonstrukciju ulice Miloša Obilića 5,3 miliona , za ulicu Jug Bogdanova 9 miliona dinara. - JUGPRESS\nZa rekonstrukciju ulice Miloša Obilića 5,3 miliona , za ulicu Jug Bogdanova 9 miliona dinara.\nUkupno 14,3 miliona dinara izdvojeno je za rekonstrukciju dve ulice u Leskovcu u kojima su radovi u toku.\nU toku su radovi na rekonstrukciji ulice Miloša Obilića za koje je iz budžeta planirano 5,3 miliona dinara.\nIstovremeno, u ulici Jug Bogdanova danas se započinje sa radovima vrednim 9 miliona dinara.\nRadove je danas obišao gradonačenik Leskovca Goran Cvetanović koji je rekao da se radovi izvode na ulicama koje po gabaritu otprilike pripadaju srednjem nivou, ali su veoma prometne i povezuju širi centar grada sa jednim od najvećih naselja – Hisarom” i dodao da je u ovim ulicama kolovoz bio u veoma lošem stanju.\n“Na prvoj se radovi izvode već 15-ak dana i biće asfaltirana u dužini od 190 metara, dok na drugoj radovi počinju danas, a trasa rekonstrukcije je duga 280 metara. Stanovnici Leskovca će za dva meseca dobiti skoro 500 metara rekonstruisanih ulica ukupnim ulaganjem od 14,3 miliona dinara”, rekao je Cvetanović.\nOn je rekao i da je od 2013. godine za izgradnju, sanaciju i rekonstrukciju saobraćajnica izdojeno više od milijardu i osamsto miliona dinara.\n„Nastavićemo sa ulaganjima u ovu oblast jer je razvoj putne infrastrukture neizostavna karika u lancu postizanja uspeha, sve u pravcu kvalitetnog razvoja jednog grada. Dobri putevi značajni su za privredni i ekonomski rast, pa samim tim imaju veoma bitnu ulogu u opštem razvoju jedne društvene zajednice,“ , rekao je Cvetanović.\nDirektor JP Urbanizam i izgradnja Novica Nikolić rekao je da je u ulici Jug Bogdanovoj izvođač radova Amb gradnja iz Mramora i preduzetnička radnja Aleksandar Stojanović iz Niša, da je rok za izvođenje je 45 dana .\nNa pitanje novinara JUGpressa da li će radovi biti završeni u roku, rekao da se “nada ” da će tako biti.\nOn je rekao da će u ulici Miloša Obilića prvi sloj asfalta ugraditi do kraja nedelje, da radovi teku planiranom dinamikom, kao i u ulici Jug Bogdanovoj.


Regata u Mitrovici - Ozon Media\nSremska Mitrovica – Učesnici Druge međunarodne rafting regate “Banja Luka – Beograd” koji su prošle nedelje krenuli put Save, u Sremsku Mitrovicu stigli su juče u poslepodnevnim satima.\nU utorak, 23. septembra, Grad Sremska Mitrovica organizuje skup gde će se predstaviti Međunarodna savska komisija i gde će učešće uzeti pokrajinski i republički organi vlasti. Učesnici regate danas odmaraju u Sremskoj Mitrovici, pa se za danas najavljuju aktivnosti povodom dočeka raftera.\nDruga rafting regata Banjaluka – Beograd, koja taje od 11. do 28. septembra, u znaku je edukacije spasavanja u poplavama. Organizatori ove manifestacije su Predstavništvo Republike Srpske u Beogradu, turističke organizacije Banjaluke i Beograda i rafting savezi Republike Srpske i Srbije.\nU ovogodišnjoj regati, koja će trajati 18 dana na trasi dugoj 505 kilometara, učestvuju i dve devojke.\nRegatu obeležavaju i dva događaja – 16. septembra u Šamcu je održan regionalni sastanak na temu poplava, a 23. septembra u Sremskoj Mitrovici rafting savezi Srpske i Srbije održaće pokaznu vežbu spasavanja na vodi.\nPredviđeno je da učesnici regate 26. septembra posjete Obrenovac, koji je najviše pogođen u proteklim poplavama.\nSremice – Rubin nerešeno


Narodna stranka: Obnova fasade beogradske opštine skuplja od izgradnje zgrade, SNS pljačka ...\nNarodna stranka: Obnova fasade beogradske opštine skuplja od izgradnje zgrade, SNS pljačka …\nBeta 11. novembra 2020. 17:35\nGradski odbor Narodne stranke Beograd saopštio je danas da je vlast SNS-a u opštini Savski venac dala 400.000 evra za uredjenje fasada zgrade opštine i još jedne zgrade u opštinskom vlasništvu i pozvala vlasti da ispitaju „ko je odgovoran za toliku pljačku gradjana“.\n„Reč je o pljački narodnog novca koji je ispumpan iz budžeta preko firme koja je izvela radove. Dali su 400.000 evra za dve fasade, a za te pare su mogli da izgrade novu zgradu. Ovo im nećemo zaboraviti, time će se baviti nova vlast nakon promena“, rekao je odbornik Narodne stranke u Skupštini Beograda Miloš Pavlović.\nPredsednik Opštinskog odbora Narodne stranke Savski venac-Zvezdara, Ljubomir Zrnić, rekao je da je Opština Savski venac trebalo da 400.000 evra uloži u uredjenje bolnice ili izgradnju obdaništa, a ne da troši na fasade, pogotovo jer nisu bile zapuštene niti su zahtevale hitnu rekonstrukciju.\nZrnić je rekao da su mnogi gradjani prinudjeni da se sele sa Savskog venca jer nemaju da plate porez na imovinu, koji je u toj opštini najveći, pošto obuhvata i „elitna naselja“ Dedinje i Senjak.\n„U ekstra zoni godišnje se na stan od 50 kvadratnih metara plaća 50.000 dinara poreza. To nisu vile, nego stanovi u kojima žive gradjani s prosečnim primanjima, a opterećeni su porezom kao da su vlasnici vila. Reč je i o najstarijim gradjanima koji teško žive zbog malih penzija, pa su primorani da prodaju svoje stanove i sele se u delove grada u kojima je porez niži“, rekao je Zrnić.\nPavlović je dodao da „gradske finansije vode neznalice čiji je jedini cilj da popune rupe u budžetu koje nastaju kradjom narodnog novca“.\n„U naselju Mirijevo, u opštini Zvezdara, neko za tri stana plaća isti porez kao neko za samo jedan stan u opštini Savski venac. U Srbiji je, nažalost, luksuz imati makar jedan stan, a u Evropi je luksuz kada neko ima tri stana, pa plaća veći porez na ostala dva. Ne može biti luksuz ako je neko nasledio od roditelja dvosoban stan star više od pola veka“, rekao je Pavlović.\nOdbornica Narodne stranke u Skupštini Beograda rekla je da je glavni grad Srbije ponovo medju najzagadjenijim u svetu, za šta smatra da ogroman deo odgovornosti snosi vlast.\n„Vlast i dalje dozvoljava uvoz vozila sa ‘evro 3’ standardima koji su važili pre više od 20 godina i odavno su zabranjeni u državama okruženja i u celoj Evropi, jer proizvode veliko zagadjenje“, rekla je Lipovac Tanasković.\nNavela je da u Beogradu 49 odsto zagadjenja potiče od elektrana i toplana, 23 odsto od saobraćaja, 16 odsto od okolne industrije, a osam odsto od privatnih ložišta.


RTS :: Majstori baroka – Đovani Batista Vitali\nRadio Beograd 3 Majstori baroka – Đovani Batista Vitali\nsreda, 20. maj 2020, 20:25\nMajstori baroka – Đovani Batista Vitali\nSonate opus 5 Đovanija Batiste Vitalija, italijanskog kompozitora, violončeliste i pevača koji je najznačajniji po svom doprinosu u uspostavljanju forme barokne trio sonate. Njegova dela su na ovom polju uticala na eminentne kompozitore poput Korelija, Torelija i Persla. Karakteriše ih sinteza između kontrapunktske fakture sonate da kjeza i slobodne melodijske invencije koja se negovala u sonati da kamera. Njegova formalna inventivnost nije mimoišla ni žanr svite, u koju je, među prvima na tlu Italije, uveo menuet.\nOvaj autor, rođen u Bolonji 1632. godine, začetnik je muzičke familije Vitali koja je stvarala na tlu centralne Italije – pre svega na dvoru porodice Este u Modeni tokom XVII i XVIII veka. Đovani Batista Vitali je muziku učio kod Mauricija Kacatija, koji je od 1657. radio kao kapelmajstor u crkvi San Petronio. Samo godinu dana kasnije Vitali mu se priključio na mestu violončeliste u pomenutoj glavnoj gradskoj crkvi u Bolonji. U svom rodnom gradu bio je jedan od osnivača slavne Akademije Filarmonike, strukovno-obrazovne ustanove od ugleda u tadašnjoj Evropi. Sredinom osme decenije odlazi u Modenu, gde zauzima poziciju zamenika kapelmajstora na kojoj ostaje do kraja života, 1692. godine. Postao je član Akademije dei Disonanti i bio je slavljen kao začetnik muzičkog izdavaštva u ovom gradu. Padre Martini je u godišnjaku Akademije Filarmonike zapisao o Vitaliju sledeće reči: „...on je pokazivao toliko ljubavi prema proučavanju muzike i svog instrumenta violončela, da je ličnim primerom probudio divljenje kako muzičara, tako i kompozitora svog doba".\nKompozitorski opus Đovanija Batiste Vitalija prikazuje odlike tranzicije muzike za gudačke instrumente iz njene funkcionalne uloge pratnje plesovima ka umetničkoj i formalnoj autonomiji koju će zadobiti u žanrovima sonate da kamera i da kjeza. U stilskom smislu u njegovim delima prisutan je varijacioni princip, harmonska upotreba baso kontinua, raznovrsnost tematske invencije, te alternacija sporih i ekspresivnih stavova sa brzim i fugiranim.\nSama zbirka Sonata opus 5 je podeljena u nekoliko celina: prvih pet su sonate a due, za dve violine i kontinuo, da bi se kasnije broj deonica povećavao ka sonatama a tre, a kvatro i završnom sonatom a ćinkve. Svaka sonata poseduje naslov koji je vezan za prezime jedne od uglednih aristokratskih porodica iz Modene i njene okoline. Ove kompozicije pokazuju stilsku i afektivnu raznolikost, te se može govoriti o pokušaju karakterizacije i idealizacije onih kojima su posvećene.


Ima li novih Ibiševića, Kolašinaca i Hajrovića u dijaspori? Podmladak Fc Bosna Yverdon pravi nove reprezentativce (FOTO) - Infosvijet\nOd Admin\t Last updated sep 11, 2020\nBosanskohercegovačka djeca rođena i odrasla van Bosne i Hercegovine dugo godina bila su temelj reprezentacije naše zemlje. Trenutno u dijaspori postoji mnogo bh.talenata koji sa velikom željom i borbom žele nastupati za mladu i seniorsku bh.reprezentaciju.\nOvoga puta vam donosimo uspješan primjer iz Yverdona, grada u Švicarskom kantonu Vaud. Već smo do sada imali priliku da prezentujemo seniorsku ekipu, ali ovaj put vam predstavljamo male bh.zmajeve koji nastupaju za najmlađe uzrasti ovog švicarskog niželigaša.\nMale bh.zmajeve predvodi trener Amir Šiljković te smo od njega tražili nekoliko riječi kada su ova djeca u pitanju.\nAmir Šiljković – Šiljo , trener mlađeg uzrasta Fc Bosna Yverdon\n”Trenutno imam grupu od 20-oro djece sa kojima radim svakodnevno, veoma talentovana i odgojena djeca , naravno u našoj ekipi ima i stranaca, ali ja kao trener bih posebno izdvojio golmana Edvina Čohadarevića, te napadače Fuada Bećirovića i Ismira Muratovića kapitena naše ekipe i okoliko nastave ovako ne sumnjam da će dogurati daleko, a ko zna možda jednog dana dobiju i poziv bh.selekcije, nikad ne reci nikad. Naravno to su djeca naših Podrinjaca što mi je prvenstveno drago, nimalo ne umanjujem ni vrijednosti druge djece u ekipi, ali moram istaći one najvrijednije”.\nIsmir Muratović ( Kapiten )\nTrenutno se takmiče u nižem rangu švicarskog prvenstva, ali bilježe odlične rezultate, te ne sumnjamo da će neko od ove djece dobiti poziv u jače klubove, ali veoma je veliki uspjeh što imamo naš registrovan fudbalski klub u Švicarskoj koji se zove Bosna Yverdon, na čelu sa našim predsjednikom Selmirom Muminovićem.\nToliko za sada, mi ćemo naravno pratiti u budućnosti rezultate i uspjehe ove djece,ali ko zna možda se baš u ovoj ekipi krije novi Begović, Spahić, Pjanić , Džeko i Ibišević.\nInfosvijet – Mehmedović Muradif\nPOGLEDAJTE PUTINOV RUČNI SAT STAR 64 GODINE\nKako je SDP ojačao RS na račun države BiH: Nikšić nagradio Dodika…\nU tijeku žurna akcija spašavanja pripadnika OS BiH na Čvrsnici\nArbitar Ernis Džemidžić spasio život golmanu Viteza na susretu u…\nProročici Nizami vraćeno ukradenih 200.000 KM, optuženi lopovi koji su…\nPrev\tNext 1 of 4.397


Ove godine više od 520 miliona dinara za reciklažni otpad u Beogradu – Poslovni portal o upravljanju otpadom i reciklaži\nKako se navodi na sajtu RTS, gradonačelnik Beograda Zoran Radojičić obišao je veliki reciklažni centar JKP „Gradska čistoća“ na Adi Huji, u kome je na poslovima separacije otpada zaposleno 50 radnika. Radojičić je tom prilikom najavio povećana ulaganja Grada kada je reciklaža u pitanju i rekao da je cilj da svaka od 17 beogradskih opština ima po jednan reciklažni centar.\nPrema Radojčićevim rečima radi se ručno, odvaja se papir, karton, staklo, plastika, metal a Odvojeni otpad se presuje i odlazi u dalju proceduru reciklaže.\n„Važno je da otpad koji se tretira na ovaj način može da se koristi za cirkularnu ekonomiju i da se tako dođe do novca za zaštitu životne sredine ili unapređenje rada reciklažnih ostrva. Na taj način tokom prošle godine JKP ‘Gradska čistoća’ je zaradila četiri miliona evra, ali i pored toga nema sumnje da ima mesta za napredak. Dolaskom u reciklažni centar želimo da pokažemo građanima način na koji se reciklirani otpad dalje tretira, a ujedno da im damo potpunu informaciju kako bi bili sigurni da odvajanje otpada pruža višestruke benefite“, rekao je Radojičić.\n„Ove godine za istu svrhu planirano je 520 miliona dinara, a trebalo bi napomenuti da je u planu i postavljanje dodatnih 640 reciklažnih zvona, od kojih bi 240 bilo za staklo, a 400 za odlaganje kartona, plastike i metala. Takođe, spremno je 25.000 novih plavih kanti za separaciju otpada, a biće postavljeno i 300 podzemnih kontejnera za odlaganje reciklabilnog otpada“, rekao je Radojičić.\nDodao je da ćemo na taj način poboljšati kvalitet životne sredine, a grad će, kako je rekao, sigurno biti lepši i uredniji.\n„Osim čvrstog otpada, važna tema je i tretman otpadnih voda, jer će uz mere za smanjenje aerozagađenja i korišćenja prihvatljivijih izvora energije, životna sredina u Beoradu biti značajno zaštićenija. Takođe, značajno je i rešavanje problema divljih deponija, a deo rešenja je sigurno projekat fabrike za preradu otpada u Vinči“, zaključio je Radojičić.\nDirektor JKP „Gradska čistoća“ Marko Popadić je rekao da je reciklaža jedna od najvažnijih oblasti poslovanja JKP „Gradska čistoća“.


Doneli: Ekonomija i žarišna područja biće prioriteti Obamine administracije\nNovoizabrani američki predsednik, Barak Obama, naglašava da će njegovi prioriteti biti ekonomija i spoljnopolitička pitanja u žarišnim područjima, kaže u razgovoru sa kolegom Brankom Mikašinovićem, saradnik instituta “Amerikan Enterprajz”, Tomas Doneli.\nDoneli: Imate dva najkritičnija izazova, a to su ekonomija, i povezano sa njom i možda još važnije - spoljnopolitička pitanja. Barak Obama je nasledio neizvesnu svetsku situaciju, sa jačanjem Kine, situacijom na Bliskom istoku, ratovima u Iraku i Avganistanu, novom ulogom Rusije, itd. Medjutim, najveću zabrinuotst stvara upravo medjusobna povezanost ekonomske krize i geopolitičkih neizvesnosti. Drugi svetski rat je delimično usledio kao rezultat velike depresije i stoga mislim da će rešenje tekuće ekonomske krize i očuvanje stabilnosti i bezbednosti biti od presudne važnosti. Ako Vašington prihvati paket stimulativnih mera za oporavak ekonomije, to će biti pozitivan korak, ali se i dalje postavlja pitanje da li će to biti dovoljno za oživljavanje američke ekonomije. Ukoliko se recesija završi relativno brzo, to će biti dobar znak, ali ćete još uvek imati veliko povećanje nacionalnog duga. S druge strane, postoji mogućnost da ekonomski oporavak potraje nešto duže i zbog globalne ekonomske krize, pošto još nemamo potpunum sliku finansijske krize širom sveta. To znači da će oporavak biti teži nego tokom ranijih recesija koje su bile uglavnom ograničene na SAD i Evropu.\nGlas Amerike: Da li će bliskoistočni konflikt biti jedan od priroriteta Obamine administracije i kakva bi mogla da bude uloga budućeg državne sekretarke Hilari Klinton?\nDoneli: Bliski istok će svakako imati prioritetnu važnost u Obaminoj administraciji, kao što je bio i u Bušovoj, pa i u Klintonovoj. To je višedecenijski problem, ali u kritično važnom regionu za industrijski svet koji zavisi od bilikoistočne nafte. Hilari Klinton će imati istovremeno izuzetnu priliku da na Bliskom istoku ostvari istorijski uspeh ako pronadje rešenja za sukobe Izraela i njegovih suseda. Nagoveštava se da će Klintonova imenovati brojne zvaničnike koji će nadgledati prilike u pojedinim regionima, poput Ričarda Holbruka za jugoistočnu Aziju i Denisa Rosa za Bliski istok. Dakle, ona će lično, ali i preko specijalnih izaslanika voditi i sprovoditi svoju politiku.\nGlas Amerike: Kakve mere bi Obamina administracija mogla da preduzme u rešavanju trostrukog problema - u Iraku, Avganistanu i Pakistanu?\nDoneli: Veoma sam zabrinut zbog toga što Obama nije uključio Indiju u rešavanje problema na jugu Azije. Naravno da su važni Avganistan, gde se američka vojna pozicija učvrščuje, kao i Pakistan, dok je Irak u boljoj situaciji u odnosu na stanje pre dve godine. Ipak, dok prebacujemo fokus pažnje na Avganistan i Pakistan, ne bi trebalo isključiti Indiju, imajući na umu nedavne napade u Bombaju. Situacija izmedju Indije i Pakistana je krhka i opasna i to će biti jedno od kritičnih pitanja, uporedo sa situacijom u samom Pakistanu i Avganistanu. Taj problem se mora rešešavati sveobuhvatno ali brzo.\nGlas Amerike: Kakva bi mogla da bude politika Obamine administracije prema Evropskoj uniji i Rusiji?\nDoneli: Američka politika prema Evropskoj uniji će uglavnom biti u saglasnosti sa dosadašnjom, kako u pozitivnom, tako i u negativnom smislu. Glavna poluga američkog angažovanja u Evropi će i dalje biti NATO, ali će uticaj EU biti sve jači u transatlanskim odnosima i očekujem da će se takav trend nastaviti. U pogledu Rusije, nakon rata u Gruziji i tekuće energetske krize u Evropi, koju je Rusija izazvala, verovatno će biti potrebno da se izgrade novi odnosi sa Moskvom, ne u cilju konfrontacije, već realnije procene namera i ambicija Moskve. Naime, reč je o zemlji koja je sebi zacrtala standarde velike sile i želi da bude tretirana kao takva.


LJUBAV MOŽE DA BOLI: Fatalne veze iz kojih se teško izlazi : Nadlanu.com\nLJUBAV MOŽE DA BOLI: Fatalne veze iz kojih se teško izlazi\nObjavljeno 18. dec 2019. / 14:15:00\nFatalne ljubavi se pamte ceo život, ali nekada su sećanja veoma gorka. Istraživanja govore da je više od 80 odsto ljudi bar jednom u životu imalo takvo emotivno iskustvo, opisavši ga uglavnom kao - ljubav koja boli. Budući da u ovakvim vezama dominira fizička privlačnost, ljudi zbog velike strasti gube kontrolu nad emocijama i priznaju da su tada radili ono što inače nikad ne bi.\nStručnjaci kažu da je fatalna ljubav emotivni odnos između nekompatibilnih partnera koji su uvereni da je to što osećaju jedno prema drugom vredno truda, upornosti, pa i bola. Psiholozi objašnjavaju da je često reč o "preuzimanju" ljubavnih uloga roditelja iz njihovog braka i takve osobe podsvesno misle da mogu nešto da poprave i dokažu da je ljubav jača od svega, kao i da oni dovoljno vrede da bi se neko zbog njih promenio. Fatalna ljubav je negativna za psihu jer sadrži elemente drame, napetosti, straha, uzbuđenja, bola i sreće.\n- Niko nije imun na greške, a loše veze su nešto kroz šta prolazi većina ljudi. Jedno je biti u lošoj vezi koja će se okončati, a drugo je ako ne znate kako da prekinete takav odnos - kaže psiholog Linda Esposito.\nKada se neko nađe u takvoj vezi, trebalo bi da se zapita da li je srećan ili nije, odnosno da li zna da kaže dosta. Ipak, psiholozi naglašavaju da su fatalne ljubavi važne za emotivno sazrevanje ličnosti, jer tada naučimo šta je ljubav, a šta strast.\nbrakfatalna vezafizička privlačnostljubavljubavna vezanapetostsrecastrastuzbuđenje


CKKS – 20. općinsko takmičenje iz pružanja prve pomoći ekipa srednjih škola Općine Centar\n20. općinsko takmičenje iz pružanja prve pomoći ekipa srednjih škola Općine Centar\nožu 28, 2015 Administrator Aktivnosti CK Opcina Komentari isključeni za 20. općinsko takmičenje iz pružanja prve pomoći ekipa srednjih škola Općine Centar\nU Drugoj gimnaziji u Sarajevu, 28.03.2015.g. Crveni križ općine Centar Sarajevo održao je 20. općinsko takmičenje iz pružanja prve pomoći ekipa srednjih škola.\nNa takmičenju su učestvovale ekipe iz slijedećih srednjih škola: Druga gimnazija, KŠC Srednja medicinska škola, JU Srednja građevinsko-geodetska škola, Srednja zubotehnička škola, JU Srednja medicinska škola “Jezero”, JU Srednja medicinska škola i JU Prva gimnazija.\nTakmičenje se odvijalo na poligonima na kojima je vršena provjera teoretskog znanja i praktičnog znanja reanimacije-oživaljavanja na lutkama odraslih osoba i beba, te zbrinjavanje povreda nastalih u isceniranim nesrećama.\n1. mjesto – ekipa Druge gimnazije Sarajevo\n2. mjesto – ekipa Srednja medicinska škola (Bjelave)\n3. mjesto – ekipa Srednje medicinske škole “Jezero”\nEkipa Druge gimnazije Sarajevo predstavljat će Općinu Centar na Kantonalnom takmičenju.\n20 . općinsko takmičenje iz prve pomoći ekipa osnovnih i srednjih škola Općine Ilidža Podjela voća i biskvita djeci koja se hrane u javnoj kuhinji Crvenog križa Kantona Sarajevo


Foto: Anadolija/Arhiva | Bakalar: Želim vjerovati da nećemo odgoditi izbore u Doboju i Srebrenici\nN.N. 05.02.2021 14:11\nSARAJEVO - Željko Bakalar, predsjenik Centralne izborne komisije BiH (CIK), rekao je za kako CIK nema sredstava za održavanje ponovljenih lokalnih izbora u Srebrenic i Doboju.\n"Nažalost, situacija se ponavlja. Želimo vjerovati da nećemo doći u istu situaciju da moramo ponovo odgoditi datum izbora. Mi smo temeljem onoga što je predsjedavajući Zoran Tegeltija izjavio izdali saopćenje u koje smo naveli da je 9. februar krajnji rok da imamo operativna sredstva na računu kako bi mogli sve aktivnosti CIK-a prilagoditi datumu za koji smo raspisali izbore", kazao je Bakalar za N1.\n"Male zajednice Doboj i Srebrenica su promptno reagirale i dostavile informaciju da su sredstva osigurana za aktivnosti lokalnih izbornih komisija i biračkih odbora, ali sa državnog nivoa nemamo takvu reakciju. Posebno nas zabrinjava što imamo izjave visokih dužnosnika da mi pogrešno informiramo javnost, a da su sredstva osigurana. Sredstva nisu osigurana", kazao je Bakalar.\n"Strane misije su obaviještene - OHR, PIC, OSCE, znaju o čemu se radi, ali oni ne donose odluke. Malo sam razočaran. Ljudi su umorni od priče o izborima. Želimo da se proces dovede od kraja i da imamo formirane vlasti u lokalnim zajednicama", kazao je Bakalar.\nNa pitanje da li je ovo dio "političke igre zbog nezadovoljstva sastavom i odluka CIK-a", kazao je: "Mislim da jeste".


Analitičar iz Beograda Dušan Janjić ističe da i posle 12 godina Kosovo ne može da napreduje, jer nema pune normalizacije odnosa između Prištine i Beograda. Novinar Živojin Rakočević smatra da je propalo sve u šta su Albanci verovali, a Rada Trajković da je sve što je Kosovo dobilo zapravo u funkciji favorizacija Albanaca.\nPredsednik Srbije Aleksandar Vučić izjavio je da je jedna velika, značajna i moćna evropska zemlja tražila da Priština uvede taksu, s ciljem da se Srbija navede na izlazak iz dijaloga, koji je u tom momentu išao ka kompromisnom rešenju, prenosi Tanjug.\nDirektor kancelarije za KiM Marko Đurić smatra da je ideja o formiranju Zajednice srpskih opština ključni element prvog Briselskog sporazuma i ističe da će "Beograd na svaki način nastaviti da insistira na tome da ona bude uspostavljena kako bi se Srbima na KiM garantovala efikasna zaštita kolektivnih prava".\nPredsednik Opštine Gračanica Srđan Popović kazao je i izjavi za RTV Kim da nije slučajno što se ispisivanje grafita na pomoćnom objektu OŠ “Miladin Mitić” u Preocu desilo dan nakon proslave 12. godišnjice od samoproglašenja nezavisnosti Kosova.


Sve više gledamo video sadržaj, ali na drugačiji način | PC Press\n18. novembar 2014. 15. mart 2017. Jovana Milićević\nČak 40 posto data saobraćaja koji ostvarujemo čine video sadržaji, a očekuje se da će taj trend rasti, te da će u narednih nekoliko godina dostići preko 50 posto. Ovo je jedna od informacija koje su predstavnici medija dobili u okviru predstavljanja Ericssonove TV Media studije za 2014. godinu.\nPredstavljanje rezultata Ericsson ConsumerLab TV studije\nVideo on demand, odnosno gledanje video sadržaja na zahtev postaje sve popularnije i zastupljeno je sa čak 75 posto. Gledanje televizije u realnom vremenu je i dalje prisutno, mahom za sportske i slične događaje koji su vremenski aktuelni, a snimanje i kasnija reprodukcija sadržaja je ponašanje koje je u opadanju.\nPojava koja se naziva “binge watching”, odnosno konzumacija veće količine sadržaja odjednom (umesto čekanja na jednu epizodu svake nedelje, dostupnost celog serijala odjednom), sve je popularnija, a čak 48 posto ispitanika izjasnilo se da bi želelo da poseduje sve epizode odmah.\nGledanje videa preko mobilnih uređaja takođe je u porastu, iako gledanje preko TV aparata ostaje na sličnom nivou, odnosno sa blagim pomakom. Korisnici sve više žele da gledaju određene sadržaje na svim uređajima i platformamam, njih 41 posto, i spremni su da plate više kako bi imali tu mogućnost. Ipak, gledanje na mobilnim uređajima van kuće nije toliko zastupljeno za šta je najpre zadužena viša cena mobilnog internet saobraćaja.\nTV i video sadrćaji se na smartfonu gledaju bar jednom nedeljno, i to su najčešće sadržaji koje kreiraju internet korisnici, odnosno sadržaj sa servisa kakav je YouTube, ali se na smartfonu gleda i TV on demand i drugi sadržaji.\nPored “on demand”, uvodi se i pojam “on command” sadržaja, odnosno sadržaja do kog stižemo po preporuci prijatelja, a 38 posto ispitanih to čini nekoliko puta nedeljno.\nJoš jedno od ponašanja koje je Ericsson studija izdvojila je takozvani “place shifting”, odnosno mogućnost gledanja na jednom uređaju, pauziranja i nastavka gledanja na drugom, a čak 36 posto ispitanih to radi na dnevnom ili nedeljnom nivou.\n“Rezultati našeg istraživanja pokazuju da medijske kuće i provajderi moraju da menjaju svoje strategije i način na koji distribuiraju video sadržaj. Osim pogodnosti da gledanje sadržaja svojim gledaocima bude omogućeno sa bilo kojeg mesta i pametnog mobilnog uređaja, u obzir se mora uzeti i kvalitet videa, kao i podjednako dobro korisničko iskustvo bez obzira sa kojeg uređaja se sadržaj gleda”, rekla je Milena Matić, menadžerka kompanije Ericsson za marketing, strategiju i komunikacije. “Želje i potrebe korisnika direktno menjaju TV i medijsku industriju i da se stari formati i biznis modeli moraju menjati, ukoliko kompanije žele da ostanu konkurentne na tržištu“.\n← INFOSEC 2014 počinje 20. novembra\nSony predstavio nove televizore, promo akcija do 15. januara →


Jugoslav Petrović novi direktor rukometnog kluba "Zaječar 1949"\nJugoslav Petrović novi direktor rukometnog kluba „Zaječar 1949“\nDosadašnji šef stručnog štaba muške i trener ženske rukometne ekipe Jugoslav Petrovića postavljen je od strane rukovodstva kluba za novog direktora RK „Zaječar 1949“. Tako u pripreme za novu sezonu klub ulazi sa drugačijom organizacionom strukturom, ali sa visokim takmičarskim ambicijama.\nOstvarivanje saradnje sportskih stručnjaka iz različitih sportskih grana, animiranje dece školskog uzrasta da se bave rukometom i stvaranje kluba kojim će se Zaječarci ponositi glavni je motiv Petrovića za prihvatanje pozicije prvog čoveka RK „Zaječar 1949“, piše „Radio Magnum“.\nOdbojkaški kamp Vanje Grbića, izgradnja novog stadiona, stvaranje boljih uslova za fudbal, sređivanje hale u Kotlujevcu i izgradnja zatvorenog bazena, prema rečima Petrovića neophodne su stvari zarad ostvarivanja kvalitetnih takmičarskih rezultata.\nSledeći preduslov je, prema rečima Jugoslava Petrovića, ostvarivanje saradnje sportskih stručnjaka iz različitih sportskih grana.\nKada je reč o budućnosti kluba, prvi značajniji korak biće napravljen, prema njegovim rečima, već od septembra kada krene nova školska godina.\n„ Pokušaćemo da animiraćemo osnovce da se bave rukometom, jer je ovaj klub nekada bio rasadnik talenata. Cilj nam je da imamo isti broj dece u školi rukometa kao u sezoni 2012/2013 , između 350 i 400, i daćemo sve od sebe da ponovo uspostavimo sistem rada po kome ćemo biti prepoznatljivi. Uz dobar stručni rad i adekvatnu logistiku pokušaćemo da zaječarski rukometni klub vratimo u sam vrh Srpskog i Evropskog rukometa“, kaže Petrović.\nNa mesto stručnog štaba u klubu sada se nalazi Darko Milosavljević i prema Petrovićevim rečima najbitnija je dobra saradnja i stalne razmene mišljenja kako bi se došlo do najboljih rešenja za obe ekipe.\nŽenska seniorska ekipa je osvajanjem sjajnog četvrtog mesta u prošloj sezoni izborila igranje u EHF Challenge Cup-u, tako da će se u Zaječaru već od novembra gledati međunarodne utakmice.\n„Prvi protivnik nam je ekipa iz Severne Makedonije, Pelister 2012. Šef stručnog štaba i ove sezone je Živojin Maksić. Maksi će ovo biti četvrta sezona u Zaječaru i to je pokazatelj ozbiljnosti kluba čim najtrofejniji srpski trener i najobrazovaniji srpski trener , prepoznaje Zaječar kao sredinu koja ima sve preduslove da stvori jedan vrhunski klub. Što se igračkog kadra tiče produženi su ugovori sa levim krilom Aleksandrom Stamenić i organizatorom igre Elenom Šaronjić. Dogovorena je saradnja sa levorukim igračicama Jelenom Terzić (desni bek) i Jovanom Bogojević (desno krilo). U potrazi smo za golmanom, levim bekom i pivotmenom. Poslednjih desetak dana smo intenzivirali pregovore sa igračicama koje igraju na ovim pozicijama i očekujemo da uskoro kompletiramo ekipu za sledeću sezonu“, kaže Petrović.\nOn navodi da je klub zbog obezbeđivanja finansijskih sredstava spreman da donatorima i sponzorima ponudi neki od 9 paketa za saradnju, dok će ulaz na utakmicama i dalje biti besplatan.\nizvor: Zaječar online / Radio Magnum\ndirektor jugoslav petrović klub rk zaječar 1949 rukomet


Jeftini letovi iz Španije do Gambije - Avio karte Španija Gambija - eSky.rs\nAvio karte do Gambije\nAvio karte iz Španije do Gambije\nPretražite letove iz Španije do Gambije\nProverite najbolje prilike za letove iz Španije do Gambije\nKada rezervisati letove do Gambije\n✔ Postoje li posebne ponude za letove iz Španije do Gambije na eSky.rs?\n✔ Mogu li se pobrinuti za osiguranje prilikom rezervacije leta iz Španije do Gambije?\n✔ Ako rezervišem let iz Španije do Gambije, mogu li da rezervišem ujedno i smeštaj?\n✔ Koje avio-kompanije nude letove iz Španije do Gambije?\nBudite sigurni, da na eSky.rs ponuda letova iz Španije do Gambije uključuje ne samo niskotarifne avio-kompanije, već i one koje su specijalizovane za visoki standard.\nPopularni aerodromi: Jeftini letovi od Madrid Barajas Jeftini letovi od Valencia Manises Jeftini letovi od Malaga Costa del Sol Jeftini letovi od Barcelona El Prat Jeftini letovi od Palma de Mallorca Airport Jeftini letovi od Sevilla Santa Justa